Vreli minus - Zoran Pavić - Dnevni list Danas\nPočetna » Kolumna » Vreli minus\nZoran Pavić14.01.2022. 15:30\nDrugi deo sezone Superlige Srbije nastavlja se 12. februara, na programu je 22. od ukupno 37. kola, a mesec dana ranije počela je vrela predigra na velikom temperaturnom minusu.\nAkteri oni stari, uloge promenjene, ulog isti, scenario i režija poluneizvesni.\nValjda će se bog pobrinuti da fudbalske livade za nepunih mesec dana liče na „superligaške“ terene, da sneg neće pasti kad mu vreme nije.\nFudbaleri ovdašnji zimi ne igraju fudbal zato što im se ne da, objektivno, a leti im se zbog vrućine ne igra, sasvim subjektivno.\nZa razliku od poslednjih pet-šest sezona, godinu je kao prvi završio Partizan sa pet bodova prednosti u odnosu na Crvenu zvezdu, ne bi to bio neki kapital pred završnih 16 kola koja su teška potencijalnih 48 bodova, i dva međusobna duela koja vrede šest, da nije u pitanju Liga gde se za svašta gleda ka gore, a da nije u pitanju nebo.\nPredsednik Partizana Milorad Vučelić pozdravio je igrače pred pripreme rečima da je dosadašnji uspeh plod njihovog učinka, ali i „mnogo korektnijeg suđenja“.\nSamo par sati kasnije, direktor Crvene zvezde Zvezdan Terzić svoje fudbalere motivisao je replikom na ovo, još debelo podvučenom.\n„Biće mnogo teško, videli ste izjavu predsednika Partizana gde sad on hvali suđenje, potpuno se poklopila izjava sa selektorom reprezentacije Srbije, koji se dosta pita više nego što treba da se pita selektor unutar Saveza. Na čelu Saveza je Partizanov čovek, upozoravam vas čekaju nas teška četiri i po meseca“.\nAko se izjava Vučelića može protumačiti kao mini alibi za promašene prethodne sezone, Terzićeva zvuči mnogo „sudbonosnije“, po njega, naravno.\nIzjavu da se povlači sa funkcije čim Zvezda jednom ne uzme titulu, ne baš malobrojna opozicija uzeće mu mnogo ozbiljnije nego onu ostavku iz 2015. koju nikad nije povukao.\nRekao je još Terzić „imamo pakao ispred nas, u velikoj meri smo mi krivci jer imamo nikad bolji tim, nikad boljeg trenera, a nalazimo se na minus pet“.\nTe da moraju dati sve od sebe, da nemaju pravo na grešku. Rekao je, između redova ali direktno u glavu, da konačni uspeh ne zavisi samo od njih.\nKako drugačije pročitati da je „na čelu Saveza Partizanov čovek“, nego da je godinama unazad tu bio „Zvezdin“, a pre toga opet Partizanov. I da su u tim periodima baš „njihovi“ klubovi bili šampioni, dominirali, naravno „sa najboljim timovima i najboljim trenerima“.\nDžaba sve, 11 na 11, 90 minuta, pa tako 37 puta, kad je pogled više uperen u Savez nego u semafor i tabelu.\nA tamo u Savezu je rukovodstvo u nekom modifikovanom „VD“ stanju, nit je legalno izabrano nit se zna dokle će posle „aprila“.\nKao uostalom sva rukovodstva u Srbiji, u državnim i paradržavnim firmama i organizacijama, koje jedan čovek, jednim pokretom sa manje napora nego kad pomera šahovsku figuru, jednostavno, može da makne kad hoće i kad mu odgovara.\nTo isto važi i za pomenutog predsednika i direktora koji bi, eto, bili najbolji samo da im se i kad im se to „dozvoli“.


"NUSPOJAVA" pandemije - 114 miliona OTKAZA\n14/02/2021 | 16:22\nOko 114 miliona ljudi u svetu ostalo je bez posla zbog pandemije koronavirusa, ali i mera protiv pandemije i ograničenja država i kompanija, upozorila je Međunarodna organizacija rada (MOR).\nNajteže su pogođeni mladi radnici, žene, samozaposleni i nisko i srednje kvalifikovani, navodi MOR, a prenosi portal Sindikata “Nezavisnost”.\nAnalize MOR o uticajima pandemije na svetsku ekonomiju pokazuju da je u 2020. godini u svetu izgubljeno 114 miliona radnih mesta u odnosu na 2019, da su najveći gubici zaposlenja bili u Americi, a najniži u Centralnoj Aziji i Evropi, gde su sprovođene aktivne mere zadržavanja posla smanjivanjem radnog vremena i finansijskom podrškom preduzećima i radnicima.\nGubitak posla kod žena bio je za pet odsto veći nego kod muškaraca, a kod mladih radnika za 8,7 odsto u odnosu na starije radnike.\nNajnovije ažurirane procene MOR su da je u toku cele 2020. godine usled pandemije u svetskoj ekonomiji izgubljeno 8,8 procenata globalnog radnog vremena u poređenju sa poslednjim tromesečjem 2019. godine, što je ekvivalentno gubitku 255 miliona poslova sa punim radnim vremenom.


Papa danas kreće u posetu Kubi i SAD\nPoglavar Rimokatoličke crkve Franjo kreće danas u desetodnevnu posetu Kubi i SAD koja je ocenjenja kao jedna od njegovih "najdelikatnijih putovanja" otkako je izabran za poglavara Rimokatoličke crkve, ocenile su svetske agencije.\nPapa danas stiže u Havanu, a posle posete Kubi gde ostaje do 22 septembra,posetiće SAD, američki Kongresi i Ujedinjene nacije (UN).\nPapa Franjo danas počinje četvrodnevnu posetu Havani, a ona je posebno važna jer poglavar Rimokatoličke crkve doprinosi otopljavanju odnosa SAD i Kube, koje su nedavno posle 50 godina ponovo uspostavile diplomatske odnose.\nZa poslednjih 17 godina poglavari Rmokatoličke crkve posetili su Kubu tri puta.\nOčekuje se da će rimokatolički poglavar u Havani biti srdačno primljen, jer tamošnji režim samo može da izvuče korist iz ove posete i zahvalan je papi na ulozi koju je imao u pomirenju ove ostrvske države sa SAD, ocenili su analitičari.\nPosle ranijih poseta Jovana Pavla Drugog i Benedikta Šesnaestog, Kubanci će u još većem broju pratiti papine govore o pomirenju, a papa Franjo bi trebalo da poseti tri grada, Havanu, Olgin i Santijago de Kubu.\nPosle posete Kubi, u SAD će dolazak aktuelnog "društveno radikalnog" pape izazvati pored velikog interesovanja i moguće negativne reakcije.


Nikolić: Nemam luksuz da mislim o Zvezdi - Izazov\nTrener Partizana Marko Nikolić rekao je danas da je pred njegovim fudbalerima veoma zahtevna utakmica protiv Vojvodine i da „nema luksuz“ da misli o utakmici Crvene zvezde protiv Napretka.\n„Ovog trenutka nemam luksuz da mislim o njihovoj utakmici. Pred nama je derbi kola, zahtevna utakmica kojom se bavimo već tri dana. Isključivo me zanima ishod naše utakmice jer i dalje nismo u situaciji da bilo šta zavisi od nas, a da bismo došli u tu situaciju, moramo da pobedjujemo. Bez nastavka pobedničkog niza, ne vredi nam rezultat nijedne druge utakmice“, rekao je Nikolić novinarima na stadionu Partizana.\nCrno-beli su u prethodnoj utakmici pobedili Crvenu zvezdu sa 3:1 i izjednačili se na tabeli sa „večitim“ rivalom, koji je prvi na tabeli.\nNikolić je naveo da za sve u Partizanu prethodni duel sa Zvezdom „apsolutno više ne postoji“.\n„Koliko god je lepo pobediti u derbiju, svoje ciljeve nismo ostvarili. To nije bilo finale, još nismo ni blizu nijednom peharu koje jako želimo. Moramo da nastavimo u istom ritmu, da radimo posvećeno, skromno i još većom količinoom samopouzdanja koje nam daju rezultat. Treba da zadržimo glad, skromnost, zajedništvo i želju da se izgara za Partizan“, kazao je Nikolić.\nPuno pažnje posle „večitog“ derbija izazvala je Nikolićeva izjava, kada je rekao da mu je nešto „na vrh jezika“, ali da ne želi da kaže. On je tri dana posle toga rekao da je u medijima bio „pokušaj pogrešne interpretracije“.\n„Precizno sam rekao da mi je na vrh jezika da kažem posle tri medjusobna duela ko je najbolja ekipa u Srbiji, ali nisam hteo da kažem zbog svojih igrača jer ima šest utakmica do kraja prvenstva. Niko od nas nema pravo sebe da proglasi najboljim kad to nije. Možemo biti krajem maja“, rekao je Nikolić.\n„Veoma su bitne utakmice pre i posle ove u prošlom kolu, pre svega ih rezultatski uspešno rešiti, a postoji rivalitet i tradicija izmedju Partizana i Vojvodine, koja je poslednjih godina umela da bude veoma neprijatan protivnik. To je jedini tim koji Partizan još nije pobedio ove godine u Srbiji“, kazao je trener crno-belih.\n„Nema izgovora za publiku. Igrači su ti koji potpuno drugačije doživljavaju ambijent kada se igra pred hiljadu ili 10-15 hiljada gledalaca. Njima je potreban energetski impuls sa tribina kako bi nastavili seriju od 28 utakmica bez poraza“, rekao je on.\nPo njegovim rečima, fudbaleri Partizana moraju da ostanu „gladni, uporni i skromni“.\n„Nije prvi put da je takva situacija. Svi ostali koji će nastupiti imaju apsolutno poverenje, jer su ga zaslužili dosadašnjim nastupima. Pokazali su da Partizan nije 11 i samo Uroš Djurdjević i Leonardo, i sada Leandre Tavamba. Tim je ono što je najvažnije, a ne pojedinac“, rekao je Nikolić, koji nije želeo da otkrije tim za Vojvodinu.\nNikolić je kazao da Partizan nema razloga da se „previše pribojava“ bilo koga, ali da postoji dobra mera izmedju opreza, poštovanja protivnika i vere u sebe.\nSportisti zatražili obavezujuće uputstvo od Vlade o nastupima na takmičenjima sa…\nMUP: U toku identifikacija učesnika tuče na stadionu Partizana\nHitna pomoć: Više navijača povređeno na utakmici u Begradu/ Video\nTrener Radničkog: Žao mi je što idemo na zimsku pauzu\nStranci organizovali haos na derbiju!\nĐukić i Milojević žale za bodovima, ali su ipak zadovoljni\nSUDIJE MNOGO ŠTITE EVERTONA: Stojković objasnio kako ga je Brazilac…\nPEP REKORDER U TRI LIGE: Nema mesta samozadovoljstvu, ako ne osvojimo…\nHrvatsko ministarstvo: Četvorica Splićana učestvovala u tuči na…\nILIEV NEMA DILEMU: Đukić sigurno ostaje na klupi Partizana\nČanak zvanično trener Partizana, Todorić smenjen


Piše: Bojana Rudović, direktorka marketinga kompanije Bekament\nNije teško primetiti da su viđenja svrhe i značaja određenih profesija koje u svojoj osnovi sadrže opštepoznate termine, kao što su, recimo, finansije ili pravo, uvek doživljena na sličan način od strane različite publike.\nMeđutim, kada govorimo o marketingu, to nije slučaj. Čini mi se da nijedna delatnost nema toliko različitih tumačenja i ne proizvodi toliko različitih asocijacija: potreba vs. nužno zlo, investicija vs. trošak, dobar, loš, zao.\nTokom svoje karijere nebrojeno puta sam čula različita mišljenja o ulozi marketinga u poslovanju i u mnogima prepoznala repliku iz kultnog filma: „Da se ja pitam, ja bih proterao autobus ovuda.” Dakle, bila sam svedok poimanju da se nekom procesu može pristupiti na bazi nekompetentnog viđenja, samopouzdanja bez pokrića, ličnih afiniteta, da treba pružiti otpor svemu što nije „sada i odmah” i što ne može doneti instant rezultate.\nSvi oni koji bi „proterali ovuda”, bez ikakve svesti o multidisciplinarnosti funkcije marketinga – smatraju da je sve stvar intuicije i da je ova delatnost samo nešto „mnogo lepo i kreativno” i da podrazumeva brzu akciju na bazi stava: „Meni se to baš sviđa ‒ ajmo tako!”\nBez obzira na trendove savremenog društva, razvoj inovacija, tehnologije i ekonomije, mahom i dalje nesvesni činjenice da marketing deluje dugoročno i jedan je od ključnih činilaca održivog poslovanja, oni ultimativno očekuju isporuku rezultata baziranih isključivo na povećanju prodaje, i to u što kraćem roku, jer u suprotnom, marketing je čisto bacanje para.\nTakođe, pored ovog ograničenog viđenja, marketing je često još i banalno sveden samo na oglašavanje, a ponekad još banalnije interpretiran kao trik ili prodaja magle.\nSva ova pogrešna tumačenja ne bi smela da budu sinonim za marketing, jer nerazumevanje njegove svrhe i značaja otvara potencijalne probleme u poslovanju, bilo da je reč o velikim korporacijskim sistemima ili se govori o malim i srednjim preduzetničkim poduhvatima.\nMeđutim, imala sam priliku da se upoznam i sa uspešnim primerima preduzetništva. Suprotno kontekstu pomenute replike, vizionari sa obe noge na zemlji znaju da se do cilja ne stiže preko neispitanih mostova. Biraju put kojim se ređe ide. On je dug i kompleksan, iziskuje preispitivanje na svakoj narednoj stanici. Iz autobusa iskrcavaju predrasude, nekompetencije, prevaziđene modele rada i razmišljanja, a ukrcavaju nova znanja, ideje, „insights”. Navigacija je obavezna. Koliko god ovo putovanje obuhvata analitički i strateški pristup, oni znaju da ni on ne garantuje stopostotni uspeh i nije uvek asfaltiran kao u ekonomski razvijenim zemljama.\nPreduzetnici tog profila su svesni činjenice da marketing nije nešto što sledi nakon svega, već nešto što prethodi svemu. I pre investiranja oni razumeju kompleksnost, širinu i suštinsku vrednost kreiranja biznisa i u samoj postavci biznis modela marketing stavljaju na početnu poziciju.\nDakle, i pre nego što sednu na mesto vozača, svoju inicijalnu preduzetničku ideju sagledavaju iz različitih uglova, razmatraju ključne resurse za njenu realizaciju i procenjuju vreme neophodno za povraćaj uloženih sredstava. To im omogućava kreiranje polazne tačke za razvoj marketinške strategije, a rezultate dalje uspešno ostvaruju inoviranjem kroz proizvode, distribuciju, cene, promociju, ljude, procese itd.\nMarketinški orijentisani preduzetnici nastavljaju putem stalnog postavljanja pitanja:\nKome to treba?, Čemu to služi?, Koju to potrebu zadovoljava?, Da li ima pravu cenu?, Kako ga predstaviti i podići svest o njegovoj vrednosti?\nKako put odmiče, a saobraćaj postaje dinamičniji, podučeni iskustvom i znanjem, svoju vožnju prilagođavaju novim uslovima na terenu. Nikada ne zaboravljaju da se zaustave na novom pit-stopu kako bi obezbedili pun rezervoar goriva, nove gume, instalirali savremenije navigacione mape, a sve bez napuštanja vozila.\nVizija, znanje, iskustvo i upornost mogu svaki preduzetnički poduhvat pretvoriti u uspešan i inspirativan put bez kraja, pun ideja, kreativnosti i inovacija.\nMožda je tajna svih onih koji su prigrlili marketing kao svoju preduzetničku filozofiju u jednom jednostavnom, zdravorazumskom životnom stavu: radovati se neizvesnosti.\nKada kažem „marketing”, mislim da je, pre svega, neophodno što glasnije predstaviti njegov značaj i njegovu ulogu, naglasiti činjenicu da između marketinga i kreiranja biznisa stoji znak jednakosti. Smatram da, kao struka, imamo obavezu da motivišemo celokupnu poslovnu zajednicu da teži transformaciji načina razmišljanja, ide ka promeni modela poslovanja i aktivno se razvija u skladu sa globalnim trendovima.\nStručnjaci Httpool-a su prvi u svetu koji su učestvovali u ‘TikTok Akademiji’...


List „Sabah“, prenosi izjavu predsjednika odjela za informisanje Republike Turske Fahretina Altuna, koji je kazao da su Turske oružane snage izvele napada na članove terorističke organizacije u Kandilu , i da je tom prilikom neutraliziran Riza Altin, jedan od vođa zloglasne terorističke organizacije.\nAltun je na kraju istakao da država vodio veliku borbu protiv terora.\nList „Haber Turk“je prenio izjavu ministra ekonomije Pekdžan , koji je kazao da će početi nova ekonomska borba na polju izvoza i da će početi nove reforme na ovom polju.\nList „Hurrijet „prenosi da će Lufthanza od 7. aprila početi da leti sa novog aerodroma u Istanbulu, i da će putnici najveće avio kompanije u Evropi biti sa aerodroma kome će skraćenica biti „ IST“.\nList „Star“ prenosi da je Turski institucija za vjerske poslove Diyanet , započela radove na pričanju pomoći sirijskim građanima, a posebno se radovi vode na polju pomoći djeci jetima iz ove zemlje.\nList „Yeni Šafak“ prenosi da je turski avion T129 ATAK oduševio prisutne na sajmu vezduhoplovne tehnologije. U vijesti se ističe da je ATAK prikazao jednu od najboljih performansi na sajmu koji se održava u Riju.


Oliver Dragojević poslao EMOTIVNU PORUKU: Tumor se smanjio, ali... - BKTVNews\n16. Januar 2018. u 15:19\nPoznati muzičar Oliver Dragojević pre nekoliko meseci saznao je da boluje od raka pluća. Nakon toga se podvrgnuo lečenju i prošao nekoliko ciklusa hemioterapije.\nOglasio je Dragojevićev prijatelj: Došlo do određenih nuspojava koje su uobičajene, ali on je sada bolje\nU međuvremenu se javnost brinula za njegovo zdravlje, a po koja izjava njegove supruge i sina ulivala je nadu da će se pevač oporaviti. Nakon perioda koji je za njega bio isuviše težak, i pevač se oglasio.\nLažna vest o smrti Olivera Dragojevića uznemirila ceo Balkan!\n"Dobro sam, hvala na pitanju. Išao bih ja odmah u Vele Luku, ali ne može se. Lečenje je u pitanju. Zdravlje je dobro. Bolje nego pre. Borimo se", rekao je Dragojević.\nPrema zvaničnim nalazima, tumor se smanjio, ali i dalje je dug proces oporavka. U periodu oporavka kod kuće voli da obiđe more i bude blizu njega.\n"Lepo je malo doći uz more s obzirom na to da sam ograničen kretanjem. Moram malo više da kradem vreme i budem uz more", iskren je Oliver, koji vreme provodi sa decom i unucima.\nTagovi: Oliver Dragojević, pevač, muzičar, bolest, bolnica,


Evropski univerzitet “Kallos” Tuzla i Evropski univerzitet Brčko distrikt BiH na Sajmu visokog obrazovanja u Tuzli - Evropski univerzitet Brčko distrikt\nEvropski univerzitet “Kallos” Tuzla i Evropski univerzitet Brčko distrikt BiH na Sajmu visokog obrazovanja u Tuzli\nU Tuzli je 7. i 8. maja 2019. godine, pod pokroviteljstvom Ministarstva obrazovanja i nauke Tuzlanskog kantona, svečano otvoren i održan treći sajam visokog obrazovanja na kojem je predstavljen veliki broj visokoškolskih ustanova iz cijele BiH i nama susjednoh država. Evropski univerzitet “Kallos” Tuzla i Evropski univerzitet Brčko distrikt BiH bili su učesnici sajma i predstavili su svoje fakultete i studijske programe.\nPosebnu pažnju privukao je nedavno osnovani Medicinski fakultet na Evropskom univerzitetu “Kallos” Tuzla, kao i ostali studijski programi oba univerziteta.\nOsim izlagačkog dijela na sajmu je upriličen i okrugli sto na temu “Visoko obrazovanje i zapošljavanje”, na kojem su učestvovali referenti stručnjaci iz organizacija i institucija iz oblasti visokog obrazovanja u BiH. Cilj ovoga je povezivanje dviju interesnih grupa, s jedne strane promocija visokoškolskih ustanova iz BiH i regiona, s druge strane armije mladih ljudi koji traže odgovor šta i kako studirati.\nNa sajmu je učestvovalo 12 visokoškolskih ustanova, fakulteta i univerziteta što predstavlja veći broj u odnosu na ranije održane sajmove. Ova dva univerziteta predstavili su prof.dr Izet Banda, dekan Ekonomskog fakulteta kao i studenti Medicinskog i Ekonomskog fakulteta Evropskog univerziteta “Kallos” Tuzla.


Forum boraca Srpske: Sačuvati snagu i jedinstvo | MONDOBA\nForum boraca Srpske Sacuvati snagu i jedinstvo\nForum boraca Srpske: Sačuvati snagu i jedinstvo 0 Podijeli Podijeli na facebook Podijeli na twitter Podijeli na viber Pošalji na mail\n26.06.2018. / 13:19 13:57\nForum boraca Srpske: Sačuvati snagu i jedinstvo\nAutor Agencije 26.06.2018. / 13:19 13:57\nPredsjednik Boračke organizacije Republike Srpske Milomir Savčić rekao je da ova organizacija okuplja 64 odsto učesnika odbrambeno-oslobodilačkog rata i da je "uvijek u Srpskoj i za Republiku Srpsku".\n"Ponekad se postavlja pitanje o društvenoj ulozi Boračke organizacije i želim da budem jasan - Boračka organizacija zauzima stavove o određenim pitanjima od interesa za Srpsku i od nacionalnih interesa. Ne ustručavamo se da sa našim stavovima izađemo u javnost", rekao je Savčić.\nOn je istakao da se ova organizacija ne bavi pitanjima dnevne politike iz razloga da bi se sačuvalo jedinstvo i snaga koja proističe iz tog jedinstva za Republiku, za naciju, ali i za pitanja bitna za status boraca. Savčić je naveo da se i dalje traga za 634 nestala pripadnika Vojske Republike Srpske i 13 pripadnika MUP-a Srpske.\nMinistar rada i boračko invlidske zaštite Republike Srpske Milenko Savanović izjavio je danas da je zahvaljujući jedinstvu vojske, naroda i politike, i opredjeljenju srpskog naroda da se bori za slobodu, stvorena Republika Srpska koja je verifikovana Dejtonskim sporazumom.\n"Nažalost u borbama u ratu izgubili smo oko 23.000 boraca, pripadnika Vojske Republike Srpske i policije. Zajedno sa stradalim civilima, imali smo oko 30.000 žrtava, uz nemjerljivo materijalno razaranje", rekao je Savanović novinarima tokom Foruma boraca organizovanog povodom 25 godina Boračke organizacije Republike Srpske.\nSavanović je podsjetio da je 12. maja stvorena Vojska Republike Srpske i da su borci kroz borbu dali nemjerljiv doprinos u stvaranju Srpske.\nNa Forumu je "Zlatna značka Boračke organizacije" dodijeljena Trećem pješadijskom (Republika Srpska) puku. Za nemjerljiv doprinos u očuvanju tekovina odbrambeno-otadžbinskog rata i podršku koju pruža u radu BORS-a, opštinskih i gradskih boračkih organizacija, "Zlatna značka" dodijeljena je i Radio-televiziji Republike Srpske. Ovo priznanje dodijeljeno je i proti potpukovniku Vojislavu Čarkiću (legendarnom popu Žući sa Grbavice), Svjetskoj federaciji veterana, Specijalnoj bolnici Mlječanica, likovnom umjetniku Dragoljubu Dragi Miljkoviću, Gradskoj upravi Prijedora i Draženu Perendiji. "Zlatna značka" dodijeljena je i Rudniku i Termoelektrani "Ugljevik", Opštinskoj upravi Lopare, te Tvornici obuće "Bema".\nU okviru foruma danas se održavaju i paneli o ulozi Vojske i Ministarstva unutrašnjih poslova Srpske u stvaranju Republike Srpske, te o početku građanskog rata na prostorima bivše Jugoslavije, kao i sesije o stradanju Srba u BiH i o društvenoj ulozi Boračke organizacije.\nDodik: Slobode nema ako nema države\nPredsjednik Republike Srpske Milorad Dodik poručio je danas u Banjaluci da se mora voditi računa o Srpskoj jer je to nacionalni interes i da članovi Boračke organizacije Republike Srpske moraju ostati čuvari Republike.\n"Srpski narod zna da slobode nema ako nema države. Zato smo formirali Republiku Srpsku, a naš narod je oduvijek bio slobodarski", rekao je Dodik.\nOn je istakao da mu je žao svake žrtve rata, ali da ga posebno bole srpske žrtve.\n"Moramo da vodimo računa o Republici Srpskoj koja ima sva obilježja države", rekao je Dodik i ponovio da je Srpska oduvijek suočena sa centralističkim težnjama u BiH.\nOn je naglasio da odaje poštu svim poginulim pripadnicima Vojske Republike Srpske koji su pali za ideju samostalne i nezavisne Republike Srpske.


VELIMIR ILIĆ: U LEBANU DO JESENI SANACIJA KLIZIŠTA I PORUŠENIH OBJEKTA – Info Centar Juga\nMinistar za vanredne situacije Velimir Ilić izjavio je danas u Lebanu da se šteta od klizišta još uvek procenjuje, ali je sigurno da je ona veća od milijardu evra.\nIlić je sa Predsednikom opštine Lebane Goranom Janjićem danas potpisao memorandum o pomoći toj opštini za sanaciju klizišta, a reč je o tri miliona dinara namenjenih prvoj fazi ispitivanja i pripremu dokumentacije za klizište u Nemanjinoj ulici u centru Lebana.\nZavršeni su geotehnički istražni radovi koje je izveo institut za puteve, koje je sproveo Kabinet ministra zaduženog za vanredne situacije.\nNaredne nedelje biće raspisan teder za izvođača radova, koji će do jeseni sanirati porušene objekte i klizišta.\n„Mi smo spremni za sprovođenje druge faze sanacije klizišta. U toku naredne sedmice biće raspisan tender nakon čega će biti izabran izvođač radova i nadam se da će do jeseni i kišnog perioda sve biti završeno“ – rekao je Janjić i dodao da bez pomoći ovog Ministarstva ne bi mogli da reše ovaj problem.\n„Moraju se što pre formirati Katastarska klizišta, kako bi gradnja na mestima gde postoje klizišta, bila zabranjena a opštinske inspekcije će imati obavezu da tu nikako ne dozvle gradnju“ – rekao je ministar Ilić.


PCT uslov znači da je potrebno da su lica preležala kovid 19, da su vakcinisana ili da imaju negativan test na korona virus, a za zaposlene troškove testiranja će snositi država i poslodavci mogu da sankcionišu one koji se ne pridržavaju ovog propisa, prenosi STA.\nUslov se odnosi i na sve korisnike usluga, samo što će oni morati da plate testiranje iz svog džepa.\nPostoji nekoliko izuzetaka od ovog pravila, uključujući decu do 12 godina, osobe koje dovode decu do trećeg razreda u školu, one koje prate decu do 15 godina kod lekara i đake u javnom prevozu.\nJedini objekti u kojima ovaj uslov nije potreban su prodavnice prehrambenih proizvoda i apoteke, osim ako se ne nalaze u tržnim centrima, a u tom slučaju pravilo važi i za njih.\nOsim ovoga, zaštitne maske moraće da nose svi u zatvorenom prostoru, kao i na otvorenom, ako ne može da se osigura odgovarajuća fizička udaljenost među prisutnima.\nOvakva odluka Vlade doneta je s ciljem da privreda nastavi sa radom u okolnostima kada broj infekcija u zemlji raste i kako bi se što više ljudi motivisali da se vakcinišu protiv kovid 19.\nSlovenija korona Slovenija vesti Slovenija koronavirus koronavirus najnovije vesti


Politika zaštite privatnosti – Osmium institut Srbija\n+381 11 4404521\nKupovina i cena\nKorišćenjem našeg veb sajta www.osmium-institut.rs saglasni ste da možemo da sačuvamo kolačiće i IP adrese i da im pristupimo, da koristimo druge metode za prikupljanje podataka o korišćenju veb sajta i poboljšamo vaše iskustvo na mreži.\nVebsajt www.osmium-institut.rs je u vlasništvu i njime upravlja Osmium institut Srbija. Osmium intitutut Srbija je odgovorna za obradu svih ličnih podataka koje navedete prilikom rezervacije/kupovine avionske karte i podleže relevantnim zakonskim odredbama u svim zemljama koje imaju regulativu vezanu za zaštitu ličnih podataka.\nUsled nedavnih promena u zakonu, svi veb sajtovi koji su aktivni širom određenih delova Evropske unije moraju da dobiju pristanak za korišćenje ili čuvanje kolačića (ili sličnih tehnologija) na vašim računarima ili mobilnim uređajima. Ova politika kolačića pruža vam jasne i relevantne informacije o kolačićima koje koristimo i o razlozima za njihovo korišćenje.\nOvom politikom se ne uređuje prikupljanje i upotreba informacija prikupljenih putem veb sajta www.osmium-institut.rs. Za pregled politika o zaštiti privatnosti koje se primenjuju na korisnike veb sajta Osmium institut Srbija, pogledajte našu Politika zaštite privatnosti\nMolimo vas da nam se obratite za dodatne informacije o ovoj politici ili ako vam je neophodan detaljan spisak svih kolačića koje koristi naš veb sajt.\nKneza Mihaila 30/V/505, Beograd\nTelefon: +381 11 4404521\nAqua Wave Ring - 1. mesto u kategoriji "inovacija godine"\n15. априла, 2020\nHublot - luksuzan stan ukrašen Osmiumom\nUlysse Nardin Osmium u zupčanicima\nČINJENICE O OSMIJUMU\n2022 © Osmijum institut Srbija\nZa bolji korisnički doživljaj pregleda naših veb stranica, preporučujemo vam da omogućite kolačiće.


Oglasila se i premijerka Cvijanović o paravojnim formacijama u RS-u\nPredsjednica Vlade RS-a Željka Cvijanović ocijenila je kao “neosnovana podmetanja” tvrdnje nekih medija da se “u RS-u, uz podršku Moskve formira paravojne jedinice”, javila je Fena. Takve priče, naglasila je, apsolutno ne stoje.\n– Sve te priče koje se vrte posljednjih nekoliko dana su samo bombastična nagađanja – rekla je Cvijanović navodeći da se time želi RS dodatno problematizovati.\n– Mislim da su predimenzionirali i počeli da izmišljaju određene stvari – dodala je Cvijanović.\nI iz Kabineta predsjednika RS-a Milorada Dodika je prethodno saopćeno da RS “ima svoje Ustavom i zakonima predviđene institucije koje su u službi stabilnosti svih njenih građana”.\nDodala je da jeste tačno da za bilo koji proces u BiH, za kretanje ka EU ili u NATO savez, mora postojati suglasnost svih relevatnih faktora u BiH.\n– U tom slučaju i FBiH može da zaustavi masu stvari, jer su to procesi koji zahtijevaju potpuni konsenzus svih učesnika određenih procesa – rekla je Cvijanović dodajući da je predaleka priča o evetualnom članstvu BiH u NATO savezu.


Devet Srba traži status žrtve Tačija i OVK - Sputnjik Srbija\n17:55 18.02.2021 Preuzmite kraći link\nZahteve za status direktne ili indirektne žrtve do sada je podnelo ukupno 18 osoba, od čega su devet Srbi, šest kosovski Albanci, a nacionalnost trojice nije objavljena u Prvom izveštaju ove Služe, u kom se pored ostalog predlažu i zaštitne mere za žrtve.\nZa sve kandidate žrtve sprske nacionalnosti Služba je predložila sudiji da im dodeli taj status, kao i za pet kandidata albanske i troje neidentifikovane nacionalnosti, dok je samo za jednog Albanca predložila odbijanje njegovog zahteva, jer se odnosi na događaj iz 1997. godine, a taj period nije obuhvaćeno optužnicom protiv Tačija i ostalih.\nSvi pomenuti kandidati za žrtve označeni su pseudonimima - brojevima, kako bi se zaštitio njihov identitet radi bezbednosti.\nPet Srba tvrdi da su bili direktne žrtve OVK, odnosno da su, kako se navodi u izveštaju, bili kidnapovani, mučeni, protivpravno zadržani i da se prema njima nečovečno postupalo u logoru koji se pominje u optužnici u inkriminisanom periodu.\nPet Srba tvrdi da su bili direktne žrtve OVK, odnosno da su bili kidnapovani, mučeni, protivpravno zadržani i da se prema njima nečovečno postupalo u logoru koji se pominje u optužnici.\nOvaj podnosilac prijave navodi da je pretrpeo fizičku, mentalnu i materijalnu štetu kao posledicu ovih krivičnih dela. Podneo je lekarska uverenja o fizičkoj i mentalnoj povredi i fotografije uništene imovine, kao i dokumente o gubitku zarade kao prateću dokumentaciju za materijalnu štetu, navodi se u izveštaju.\nDrugo troje Srba, koji su podneli zahteve za status, navode da su indirektne žrtve OVK. Jednoj ženi su pripadnici OVK oteli muža koji nikada nije pronađen, a dvoje Srba se žalilo zbog otmice, odnosno ubistva očeva.\nTroje Albanaca iz iste porodice, tvrde da su indirektne žrtve OVK čiji je suprug, odnosno otac otet i nikada nikada nije pronađen. Još jedan Albanac tvrdi da su mu pripadnici OVK ubili brata, što ga čini indirektnom žrtvom zločina.\nUNMIK-ova Kancelarija za nestale osobe i forenziku 2010. godine utvrdila je njegov identitet, navodi se u izveštaju. Još jedna kosovska Albanka tvrdi da su joj pripadnici OVK ubili brata, zbog čega je pretrpela mentalne povrede.\nSlužba za zaštitu žrtava traži od sudije da svim aplikantima odredi dodatne zaštitne mere zbog opravdanog i povećanog rizika za njih i njihove porodice koje žive na Kosovu.\nKonkretno, traži da se javnosti nikako ne otkriva bilo koja evidencija koja identifikuje podnosioce, kao i da se u njihovoj identifikaciji isključivo koriste pseudonimi.\n„Ove zaštitne mere imaju za cilj da obezbede da se informacije o identitetu kandidata ne dele sa spoljnim svetom“, navodi se u izveštaju službe.\nOdluku ko će biti žrtva u postupku doneće sudija za prethodni postupak.\nTači, kao i Jakup Krasnići, Kadri Veselji i Redžep Seljimi terete se za niz ratnih zločina i zločina protiv čovečnosti širom 40 mesta za u kojima su ljudi neosnovano lišavani slobode, mučeni i ubijani, za koje im preti kazna doživotnog zatvora.\nU optužnici se navodi da Tači, Veselji, Seljimi i Krasnići snose individualnu krivičnu odgovornost, prema različitim oblicima krivične odgovornosti, za krivična dela izvršena u kontekstu nemeđunarodnog oružanog sukoba na Kosovu, koja su bila deo raširenog i sistematskog napada na osobe za koje se sumnjalo da su bili protiv OVK.\nKrivična dela koja im se stavljaju na teret izvršena su u periodu najkasnije od marta 1998. do septembra 1999. na više mesta na Kosovu, kao i u Kukešu i Cahanu, u severnoj Albaniji.\nPrema navodima optužnice, ta dela su izvršili pripadnici OVK protiv stotina civila i lica koja nisu bili aktivni učesnici u neprijateljstvima, prenosi Tanjug.\nSrbi, OVK, Specijalni sud za ratne zločine OVK, Hašim Tači


Šteta od požara u Ljubinju blizu 900.000 maraka - Moja Hercegovina\nPočetna / Šteta od požara u Ljubinju blizu 900.000 maraka\nŠteta od požara u Ljubinju blizu 900.000 maraka\n06. 08. 2017. 8:47\nIako u evropskim okvirima nije u kategoriji visokorizičnih, šumski požari su česta pojava na prostoru Bosne i Hercegovine, posebno u njenom južnom dijelu. Julski požari su zahvatili 11 odsto ili 3.500 hektara opštine Ljubinje i prema raspoloživim materijalima, štete je procijenjena na blizu 900.000 KM.\nLjubinje će naredne sedmice Vladi RS uputiti zahtjev za naknadu štete, dok se šteta u Jablanici još uvijek procjenjuje. Uprkos čestim požarima, u BiH ne postoji jasna strategija kada je riječ o naknadi štete. Put do entitetskog nivoa je veoma dug i komplikovan.\n“Ministarstvo poljoprivrede, šumarstva i vodoprivrede RS svake godine donosi Pravilnik o uslovima i načinu ostvarivanja podsticaja za razvoj poljoprivrede i sela na osnovu kojeg se najvećim dijelom finansira godišnja stočarska i biljna proizvodnja, a manjim dijelom dugoročne investicije. Nadoknada šteta od požara nije definisana Pravilnikom”, kazali su u ovom ministarstvu.\nFederalno ministarstvo poljoprivrede, vodoprivrede i šumarstva je u sklopu poljoprivredne proizvodnje Programom novčanih podrški u poljoprivredi i ruralnom razvoju za 2017. godinu i Pravilnikom o uslovima i načinu ostvarivanja novčanih podrški po modelu ostalih vrsta podrški, predvidjelo mjeru sufinansiranja premije osiguranja od mogućih šteta u poljoprivrednoj proizvodnji, tako da poljoprivredni proizvođači koji su osigurali svoju proizvodnju mogu podnijeti zahtjev za sufinansiranje premije osiguranja, a moguću štetu naplatiti od osiguravajućeg društva.\nZbog neusaglašenosti na državnom nivou o izradi državne strategije u BiH još uvijek ne postoji strategija ruralnog razvoja koju EU nastoji na državnom nivou implementirati još od 2009. godine. Upravo su u strategiji planirane mjere za podršku aktivnostima u prevazilaženju posljedica od elementarnih nepogoda u koje se ubrajaju i požari.\n“Imajući u vidu da se još uvijek vrši procjena stanja na nastalim požarištima i utvrđuje činjenično stanje nastalih šteta od formiranih komisija, Federalno ministarstvo poljoprivrede, vodoprivrede i šumarstva nije zaprimilo još nijedan zvaničan izvještaj u vezi s požarima koji su zahvatili poljoprivredno zemljište na području Federacije BiH, kao i štetama koje su nastale na poljoprivrednim usjevima”, navode iz ministarstva.\nU slučaju proglašenja elementarne nepogode, u skladu sa zakonom, FBiH, kantoni i opštine su obavezni poduzeti potrebne mjere i radnje iz svoje nadležnosti na saniranju nastalih šteta.\noko 900 000 maraka stete\npozari izazvali veliku materijalnu stetu


Prednosti LED rasvete u odnosu na tradicionalnu - serbianunderground.com\nPREDNOSTI LED RASVETE U ODNOSU NA TRADICIONALNU\nU poslednje vreme se mnogo priča o LED rasveti i svim njenim svojstvima i prednostima zbog koje je vrlo brzo zamenila konvencionalnu rasvetu i pozicionirala se među najpoželjnije na tržištu. LED rasvetu odlikuju visoka energetska efikasnost, ali i kvalitet svetlosti koju emituje, što je značajna prednost u odnosu na tradicionalno osvetljenje, posebno kada se uzme u obzir obična sijalica sa žarnom niti.\nUpoređivanjem LED rasvete sa tradicionalnom, lako se dolazi do zaključka da je LED osvetljenje znatno sigurnije i praktičnije rešenje, bilo da se radi o osvetljenju privatnog ili poslovnog prostora. Tehničko-tehnološki razvoj doneo je revoluciju u osvetljenju,pa samim tim i mnogobrojne razloge za upotrebu LED osvetljenja.\nPredstavljamo vam nekoliko osnovnih prednosti LED rasvete u poređenju sa ostalim izvorima osvetljenja.\nJedna od najočiglednijih razlika između tradicionalne i LED rasvete, jeste ona koja se odnosi na radni vek ovih svetiljki. Ta razlika je posebno omiljena svima onima koji odluče da koriste LED osvetljenje, bilo da je u pitanju LED rasveta za opštu namenu ili javno, sportsko ili industrijsko osvetljenje, s obzirom na to da na taj način štede budžet.\nNaime, kvalitetne LED svetiljke imaju i do nekoliko puta duži životni vek u odnosu na konvencionalne sijalice sa žarnim nitima. Životni vek određenih modela svetiljki može iznositi preko 50.000 radnih sati, pa čak i do 120.000 radnih sati, kada su u pitanju LED reflektori za industrijsku namenu.\n#2 Energetska efikasnost LED rasvete\nOno što je etiketiralo LED rasvetu kao energetski efikasnu, jeste činjenica da značajno štede i umanjuju potrošnju električne energije. U poređenju sa običnom rasvetom, LED je štedljivija i do nekoliko puta. Jedan od razloga zbog kojeg ove svetiljke troše manje energije jeste taj što se manje zagrevaju i ne rasipaju energiju na toplotu, već isključivo na svetlost.\nUzimajući u obzir viša početna ulaganja za nabavku LED svetiljki i kombinaciju dugog životnog veka i energetske efikasnosti kao rezultat se dobija dugoročno rasterećenje kućnog budžeta. S jedne strane nema učestalih kupovina sijalica, dok se s druge strane svakog dana troši manje električne energije.\n#3 Visoka otpornost LED svetiljki\nKada govorimo o prednostima LED rasvete u odnosu na druge izvore osvetljenja, ne možemo, a da ne pomenemo veoma visoku izdržljivosti LED svetiljki. Projektovane su tako da dobro podnose različite vremenske uslove (ekstremno visoke i ekstremno niske temperature), a i pogodne su za montiranje na različitim “opasnim” područjima.\n#4 Različiti dizajni LED osvetljenja pogodni su za različite namene\nOno što daje posebnu prednost LED rasveti jeste njen raznolik dizajn. Pored LED svetiljki opšte namene, na tržištu se može naći veliki izbor različitih proizvoda iz asortimana LED rasvete, kao što su: lampe, trake, paneli, reflektori, downlighter-i, ugradne i nadgradne svetiljke, šinska rasveta… To znači da se ovakve svetiljke mogu ugraditi u bilo kakvo zamišljeno uređenje prostora ili deo nameštaja.\n#5 LED rasveta je ekološki prihvatljiva\nS obzirom na to da se LED svetiljke mogu veoma dugo koristiti i po nekoliko decenija, jasno je da vam neće praviti krš i da neće biti potrebno njihovo često odlaganje, jer zbog dužine svog životnog veka nisu brzo i lako potrošne. Takođe, materijali od kojih su sačinjene se mogu reciklirati, što ih čini veoma ekološki prihatljivim.\nOsim toga, emisija infracrvenog zračenja u LED svetiljkama je svedena na minimum, a ta činjenica u kombinaciji sa njihovim malim zagrevanjem, čini LED rasvetu veoma pogodnom i za osvetljenje osetljivih proizvoda. Uz to, ovo osvetljenje se sve češće koristi i za rasvetu kulturno-umetničkih prostora, poput galerija ili muzeja, jer ne predstavljaju preetnju po oštećenje umetničkih dela.\nPostoje još brojne prednosti LED rasvete, koje ovaj tip osvetljenja čine tako poželjnim u različitim prostorima i za različite namene. Zbog toga se sve češće mogu videti proizvodi LED rasvete, na javnim prostorima, poslovnim postrojenjima, ali i privatnim domovima.\nŠta sve možete da testirate uz pomoć tester aparata


Last of Us 2 neće imati multiplayer, potvrdio Naughty Dog | PC Press\nLast of Us 2 neće imati multiplayer, potvrdio Naughty Dog\n27. septembar 2019. Stefan Dević\nIako je ranije drugačije najavljeno, Last of Us 2 će biti striktno single player igra. Nastavak velikog Playstation hita će na taj način ostati “lišen” jednog režima koji bi, teoretski gledano, mogao da produži dugovečnost igre.\nNajave da bi Last of Us 2 mogao imati multiplayer počele su oko E3 sajma 2018. godine, kada su ko-direktori Kurt Morgan i Antoni Njuman izjavali za neke gejming sajtove da bi frakcije iz prvog dela mogle ponovo da se nađu uz glavnu kampanju. Navodi se da je čak Njuman za Gamespot izjavio da “frakcije se vraćaju”, iako je Morgan otkrio da još nisu sigurni u kojoj formi, mogu da potvrde da će biti multiplejera.\nMeđutim, iz razloga koji nsam nisu poznati, u međuvremenu je došlo do promene. U razgovoru za USgamer na konferenciji za štampu i najavu Last of Us 2, glavna dizajnerka Emilia Šac istakla je da su “fokusirani na iskustvo single-player igre, tako da će biti samo singleplayer-a.” Predstavnik Sonija kasnije je potvrdio da multiplejera neće biti. Marting Robinson je skoro iskusio dva sata igre, i njegov utisak je bio da je ovo veoma uverljiv nastavak neverovatnog originala koj je ionako ostavio jako malo mesta za bilo kakvo unapređnje.\nLast of Us 2 izlazi kao eksluziva za PS4 21. februara 2020. godine.\nTagovi: last of us, last of us 2, playstation exclusive, postapokalipsa, PS4 ekskluziva, zombi igra, zombie game\n← Elgato napravio niz stalaka i dodataka za kamere, mikrofone i svetla za kreatore i strimere\nAmazon Alexa dobija glas Semjuela Džeksona →


Telo srpskog studenta stiže danas iz SAD – Nadlanu.com\nTelo srpskog studenta stiže danas iz SAD\nObjavljeno 14. okt 2013. / 09:15:23\nPodsetimo, Vladan Jovanović (24) poginuo je u SAD u saobraćajnoj nesreći, u kojoj su povređena i dva mladića iz Srbije.\nPorodica nastradalog mladića nije imala dovoljno novaca kako bi platila sve troškove prenosa tela, a medijima su kazali i da ih niko iz ambasade Srbije u SAD nije kontaktirao niti ponudio pomoć.\nTakođe, ostalo je nejasno i ko će platiti troškove bolničkog lečenja povređenih mladića. Povodom pomoći roditeljima stradalog mladića pokrenuta je akcija prikupljanja novca kako bi telo Vladana Jovanovića (24) bilo prebačeno u Srbiju. Prijatlj i kolega stradalog Jovanovića i povređenih mladića Darko Kočonda kaže da se akciji prikupljanja pomoći odazvao veliki broj naših ljudi u Americi i da su naši studenti i tamo i u Srbiji formirali mrežu podrške.\nPomoć je najpotrebnija za lečenje Dušana Travice, čije je stanje i dalje komlikovano i u bolnici će ostati barem još tridesetak dana. Teško povređenog studenta iz Kule juče je posetio otac Anđelko, koji je u četvrtak otputovo u SAD.\nPo poslednjim informacijama, stanje Travice je i dalje ozbiljno, ali je u poslednja dva dana vidan napredak koji ohrabruje. U njegovom slučaju, oporavak u čikaškoj bolnici će trajati sigurno još mesec dana zbog komplikovanih zahvata koje je imao na vratu i kičmi, dok se izlazak Gorana Šišarice iz bolnice očekuje u narednih nekoliko dana.\nNašim studentima je nekoliko dana pre nesreće isteklo zdravstveno osiguranje koje se dobija uz radnu vizu, a dan lečenja u tamošnjoj specijalnoj bolnici košta između 2.000 i 3.000 dolara.\ndušan travicaGoran Šišaricapoginuopovre?enisadsaobraćajna nesrećastudentitelo


Servis za projektante\nProgramski paketi & alati\nMarketing & unapređivanje plasmana\nElementi servisa za arhitekte i projektante\nUspešno projektovanje uz REHAU\nImpresivne mogućnosti rešenja na bazi polimera otvaraju našim kupcima i krajnjim potrošačima fascinantan potencijal korišćenja. Arhitekte, projektanti i izvođaći, kao i investitori i trgovci profitiraju od naših sistemskih rešenja, koja su optimalno prilagođena Vašim potrebama. REHAU je kompetentan partner u oblasti prozorskih i fasdnih sistema, unutrašnjih instalacija, niskogradnje i obnovljivih izvora energije. Po pitanju ekoloških i ekonomskih tema u budućnosti, koa što su energetski efikasna gradnja ili upravljanje vodama mi smo sa svojom jedinstvenom širokom paletom programa vodeći. Kao premijum isporučilac ispunjavamo najviše standarde kako u domenu svojih proizvodnih rešenja, tako i u domenu svojih sveobuhvatnih servisnih usluga i tehničke podrške.\nFull Service u svim fazama projekta\nSve oštrija konkurencija za arhitekte i projektante. Rokovi su sve kraći, a Vaši klijenti, investitori već u fazi idejnog projekta očekuju informacije o energetskoj efikasnosti, troškovima izgradnje itd. Već na samom početku potrebne su Vam pouzdane informacije, pravi alati, pouzdani partneri. REHAU će Vam pomoći da ispunite ove zahteve. Uz optimalnu ponudu servisa mi ćemo Vas podržati u svim fazama projekta – od idejnog rešenja, preko tehničkog i ekonomskog projektovanja, do izvođenja.\nServis na svim nivoima\nVi ćete uvek biti u toku jer Vam nudimo ličnu podršku, od školovanja u REHAU Akademiji pa sve do obezbeđvanja prodajne dokumentacije i tehničkih informacija. Upoznajte se sa našom kompletnom ponudom porizvoda i usluga na našoj web-stranici.


Blok pozorišnih instalacija na 52. Bitefu - Kultura - Dnevni list Danas\nPočetna » Kultura » Blok pozorišnih instalacija na 52. Bitefu\n0Piše: Danas Online 23. avgusta 2018. 14.38\nVečna Rusija ruske pozorišne kritičarke Marine Davidove, prva je u nizu bloka instalacija koja pripada dominantnoj tematskoj celini, onoj koja se bavi nadiranjem neliberalnih modela vladanja u današnjim društvima, ali i njihovom istorijom. U ovom konkretnom slučaju, Davidova ispistuje istoriju društvenih uređenja u Rusiji, pronalazeći zajedničku crtu za svako od njih – stremljenje ka autoritarnosti. Ova prostorna instalacija će okupirati veliki deo Narodnog pozorišta u Beogradu i svodi se na džinovski lavirint soba koji posetioce vodi kroz različite periode političke i kulturne istorije Rusije.\nMeđutim, u kom god pravcu da krenemo, u koju god prostoriju da nas odvedu, publika se stalno iznova vraća posle svih ovih istorijskih lutanja u središnju raskošnu svečanu salu koja uvek trpi dizajnerske promene, ali se nikada suštinski ne menja: epohe dolaze i prolaze, ali autokratski model vladanja opstaje, i to je to – „večno rusko“. Ovu pozorišnu instalaciju publika će moći da pogleda 19. 20. i 21. septembra u terminima: 13h, 17h i 21h.\nPa’am mladog izraelskog multimadijalnog umetnika Nadava Barnee i Zaostavština, komadi bez ljudi Štefana Kegija (Rimini Protokol), pored toga što su instalacije, deo su tematske celine festivala koja se bavi motivom smrti, odnosno, njegovog tretiranja u savremenom teatru. Pa’am je fascinantan i zadivljujući narativ kompleksnosti ljudskog života, u kome svetlo, video-rad, slike, zvuk i ljudski glas ispunjavaju prostor pozornice, stvarajući jedno potpuno i jedinstveno iskustvo. Na osam visećih televizijskih ekrana emituju se apstraktni video-radovi, praćeni glasovima iz off-a koji pripovedaju intimne, fragmentarne, setne, dokumentarno-fantazmagorične ispovesti o izdajama, smrti bližnjih, globalnim nesrećama, bolnim sećanjima.\nOvaj jedinstven, atmosferski snažan, čulni i emocionalni doživljaj organski je spojen s omamljujućom „koreografijom svetla“ i odgovarajućom elektronskom muzikom, stvarajući atmosferski pejzaž koji je istovremeno i kaleidoskop raspršenih sećanja, i limb između sveta živih i sveta mrtvih, kao i stanje svesti nalik tripu. Instalacija će biti na repertoaru 20. i 21. septembra u Bitef teatru u terminima od 19h i 21h i poziva publiku u šetnju kroz fragmente sećanja, čežnje i instrospekcije.\nZaostavština, komadi bez ljudi koja ujedno i zaokružuje celinu od tri instalacije na 52.Bitefu, zasigurno će pružiti Bitefovoj publici veoma snažno atmosfersko, emocionalno i metafizičko iskustvo. Ova „prostorno-vremenska kapsula“ u kojoj gledaoci mogu da idu od jedne do druge „ćelije“, koje su krajnje realno i detaljno izgrađene, predstavlja pravi muzej sećanja na „obične“ ljude kojih više nema ili one koji će nas ubrzo napustiti.\nU spektakularnoj scenografiji, svaka soba je lična Zaostavština, odnosno projekcija načina na koji su oni zamišljali/želeli da odu s ovog sveta, projekcija značenja koje to za njih ima, kao i oblika na koji žele da ih se jednog dana sećamo. Publika će moći ovu instalaciju da pogleda 21. i 22. septembra u različitim terminima. Tako će se ona 21. septembra izvesti u terminima 17h, 18.30h i 20h, dok će se 22. septembra biti izvedena u terminima 15.30h, 17h i 18.30h.\nbitef, pozorisne instalacije, teatarBeograd


Vučić: Obavestio sam premijera Orbana i o razgovorima o KiM koje očekujemo i odnosu velikih sila - Sve o Srpskoj\nVučić: Obavestio sam premijera Orbana i o razgovorima o KiM koje očekujemo i odnosu velikih sila\nORBAN: SRBIJA JE SVE JAČA I SVE PRISUTNIJA U EVROPSKOJ POLITICI\nKonstatovali da se izgradnja brze pruge Beograd-Budimpešta odvija sve bržim tempom i da saradnja sa Kinom mnogo znači\nViktor ORBAN: „Evidentan je rast srpske privede i moraćemo da se potrudimo ako hoćemo da idemo u korak sa tim“\nSRBIJA je stekla veliki ugled, sve je jača i prisutna u evropskoj politici, poručio je danas u Beogradu premijer Mađarske Viktor Orban i izrazio uvjerenje da će Srbija biti u stanju da doprinese razvoju i napretku cijelog regiona.\n„Mi danas u Mađarskoj želimo da imamo susjednu zemlju koja će biti zdrava, jaka i koja se dobro razvija, a to je Srbija“, istakao je Orban u obraćanju poslije sastanka sa predsjednikom Srbije Aleksandrom Vučićem.\n„Naše države su pobijedile i dobile prvu bitku sa korona virusom, uspjeli smo da obuzdamo epidemiju. Sad počinje druga bitka, a to je pokretanje ekonomije i o tome ćemo danas nastaviti da razgovaramo“, rekao je Orban.\n„Mi u Mađarskoj to nazivamo politikom nade, jer vjerujemo da to može rezultirati time da svima bude bolje nego što je bilo ranije, i Srbima i Mađarima. Svako pitanje posmatramo sa tog apsekta“, rekao je Orban.\nPodsjetio je da su Srbija i Mađarska imale rekordan rast prošle godine i da je zahvalan Vučiću što je omogućio da za vreme epidemije nesmetano funkcioniše transport robe, kao i da građani koji žive pored granice mogu da prelaze zbog posla.\n„To će se nastaviti. Smatram da ako mi Mađari ulažemo u Srbiju i iz Srbije dolaze investicije u Mađarsku, bićemo zadovoljni jer nam to daje osnovu za bolju budućnost“, rekao je Orban i podsjetio da je Eskim banka otvorila i kreditnu liniju od 100 miliona evra koja je namijenjena podršci srpskim kompanijama u Mađarskoj.\n„Evidentan je rast srpske privede i moraćemo da se potrudimo ako hoćemo da idemo u korak sa tim“, rekao je mađarski premijer.\nPredsjednik Srbije prenio je danas novinarima da je mađarskog premijera Viktora Orbana obavijestio o svemu što se zbiva u regionu, uključujući i situaciju na Kosovu i Metohiji.\n„Razmatrali smo i situaciju u regionu. Premijera Orbana sam obavestio o svemu što se zbiva u regionu, govorio sam i o situaciji na KiM, o razgovorima koje očekujemo, o odnosu velikih sila po tom pitanju. Zamolio sam za razumevanje Mađarske“, rekao je Vučić.\nOn je istakao da je izuzetno zahvalan Orbanu i šefu mađarske diplomatije Peteru Sijartu, jer su se trudili, bez obzira što je Mađarska priznala Kosovo, da razumiju srpske stavove i da u raznim važnim pitanjima pomognu i budu sa nama.\n„Niko tako dobro nije razumeo Srbiju kao naši mađarski prijatelji po mnogim ključnim i važnim pitanjima i i onima od nacionalnog značaja“, objasnio je Vučić.\nTagoviAleksandar Vučić Viktor Orban Kosovo i Metohija Mađarska Srbija


Mirko Stojčinović - 1\n28. 07. 2021 13:43\n04. 12. 2020 19:00\nBANJALUKA - Vrhovni sud Republike Srpske ukinuo je presudu Mirku Stojčinoviću, bivšem zamjeniku pravobranioca RS, i njegovom pomoćniku Borislavu Jeličiću, kojom su bili osuđeni na četiri i po i godinu dana zatvora zbog zloupotrebe službenog položaja.\nBANJALUKA - Mirko Stojčinović, nekadašnji zamjenik pravobranioca RS sa sjedištem u Banjaluci, i Borislav Jeličić, bivši pomoćnik pravobranioca RS, osuđeni su danas u banjalučkom Okružnom sudu na ukupno 5,5 godina zatvora zbog zloupotrebe službenog položaja i ovlaštenja, jer su omogućili privatnim preduzećima da steknu vlasništvo nad imovinom Grada Banjaluka.\n29. 10. 2018 07:03\nBANJALUKA - Sanjin Kosić i Radenko Dragojević, svjedoci odbrane nekadašnjeg zamjenika pravobranioca Mirka Stojčinovića, rekli su u Okružnom sudu Banjaluka da su firme "Naš dom" i "Građa" bivšu društvenu imovinu, zbog koje se vodi sudski spor, stekli u procesu privatizacije državnog kapitala, te da se na program privatizovanja ranije niko nije žalio.\nBANJALUKA - Mirko Stojčinović, bivši zamjenik pravobranioca RS u Banjaluci, i Borislav Jeličić, pomoćnik pravobranioca, negirali su krivicu u Okružnom sudu u Banjaluci.\nOptuženi Stojčinović i Jeličić: Banjaluka oštećena za milione\n02. 10. 2017 16:54\nBANJALUKA - Republičko javno tužilaštvo podiglo je danas optužnicu protiv Mirka Stojčinovića, nekadašnjeg zamjenika pravobranioca RS sa sjedištem u Banjaluci, i pomoćnika pravobranioca Borislava Jeličića, a koja ih tereti za zloupotrebu službenog položaja ili ovlaštenja.\nStojčinović u pritvoru još dva mjeseca\n03. 08. 2017 10:00\nBANJALUKA - Mirku Stojčinoviću, bivšem zamjeniku prevobranioca RS, osumnjičenom da je spornim odlukama oštetio grad Banjaluku za višemilionski iznos, produžen je pritvor za još dva mjeseca, saznaju "Nezavisne".\nŠire istragu u predmetu "Stojčinović"\n02. 08. 2017 07:00\nBANJALUKA - Tužilac Svetlanka Bijelić potvrdila je da će u predmetu protiv Mirka Stojčinovića, bivšeg zamjenika pravobranioca RS, osumnjičenog da je spornim odlukama oštetio grad Banjaluku za višemilionski iznos, istraga biti proširena i na druge osumnjičene i predmete.


Predstavnici evropske Zajedničke komisije "Inicijativa za lokalne vlasti" u posjeti KS: Reforma nadležnosti ključna na svim nivoima vlasti u BiH | Vlada Kantona Sarajevo\nPredstavnici evropske Zajedničke komisije "Inicijativa za lokalne vlasti" u posjeti KS: Reforma nadležnosti ključna na svim nivoima vlasti u BiH\nPoboljšanje saradnje između lokalnih vlasti, te učinkovitije upravljanje sistemom raspodjele finansijskih sredstava bio je povod današnjeg sastanka premijera Kantona Sarajevo Elmedina Konakovića sa članovima Zajedničke komisije Evropske unije koju je predvodio jedan od njenih članova Mladen Milanović. Sastanku su prisustvovali ministri unutrašnjih poslova, finansija, zdravstva, pravde i uprave Vedran Mulabdić, Jasmin Halebić, Zilha Ademaj i Mario Nenadić, te članovi ove komisije Károly (Charles) Jókay, Regula Bäbler i Giorgio Brosio.\n"'Inicijativa za lokalne vlasti' je rezultat zajedničke saradnje Ureda specijalnog predstavnika EU u BiH, USAID-a i Ambasade Švicarske. I jedan od njenih ciljeva jeste da saslušamo mišljenje lokalnih vlasti u BiH o problemima i preprekama s kojima se suočavaju u svakodnevnom radu, a posebno u pružanju usluga građanima. Pri tome se prije svega misli na zdravstveni sektor, oblast socijalne zaštite, lokalni ekonomski razvoj, prostorno planiranje, javni red i sigurnost, te koncesije", pojasnio je ovom prilikom Milanović.\nDodao je kako su upravo iz tog razloga i formirali Zajedničku komisiju koja je sastavljena od međunarodnih eksperata na polju lokalne uprave, a koji će nakon razgovora sa predstavnicima svih nivoa vlasti sačiniti i dostaviti im u maju ove godine Izvještaj o trenutnom stanju u pomenutim oblastima.\n"Kanton Sarajevo je administrativni centar Bosne i Hercegovine u kojem su smještene sve institucije vlasti, kako državne tako i federalne. U njemu živi više od 2.000 diplomata", naglasio je premijer Konaković, te potcrtao kako na nivou godine Kanton Sarajevo generiše dvije milijarde i 700 miliona KM indirektnih poreza, dok cijeli entitet RS prikupi milijardu i sedamsto miliona KM.\nPo njegovim riječima, u zadnjih pet godina u BiH indirektni porezi su rasli za oko 750 miliona KM od kojih je 600 miliona ubrano u Kantonu Sarajevo, a kojem se vraća samo 18 posto od ukupnih sredstava.\n"Bilo kakav udar ili zastoj u Kantonu Sarajevu značio bi ogromnu štetu za cijelu državu BiH, a bili bi ugroženi i mnogi međunarodni aranžmani Bosne i Hercegovine", poručio je premijer Konaković.\nInformisao je kako KS nažalost ima specifičnu i jedinstvenu organizaciju, jer jedini u Federaciji BiH ima nadležnosti koje mu po Ustavu ne pripadaju.\n"Izmjenom Ustava KS i skorim donošenjem Zakona o lokalnoj samoupravi napravili bismo iskorak u uspostavljanju funkcionalnijeg sistema koji bi osigurao da općine, odnosno lokalne zajednice, preuzmu nadležnosti obrazovanja, prijevoza, komunalnih usluga, a što će naravno pratiti finansijska sredstva", naveo je premijer Konaković.\nTokom sastanka ministar finansija Halebić je govorio i o unapređenju sistema fiskalnog federalizma navodeći kako bi nam dobrodošlo iskustvo drugih zemalja koje imaju uspostavljen i funkcionalan ovakav fisklani odnos, jer se sa sadašnjom raspodjelom indirektnih poreza ne slažu svi kantoni.\n"Bilo bi neophodno poduzeti i reformu kako bi ukupna vrijednost naplaćenih javnih prihoda i sve ekonomske aktivnosti porasle u Federaciji BiH", naglasio je ministar Halebić te dodao da je ukoliko se smanje parafiskalni nameti moguće očekivati povećanje privrednih aktivnosti.\nMinistrica zdravstva Ademaj upoznala je goste kako je sistem zdravstva decentraliziran, te da pored javnih zdravstvenih ustanova ima i puno privatnih koje nisu u sistemu zdravstvenog osiguranja.\n"Najbolje je bi bilo kada bi javni i privatni sektor postao ravnopravan te bi na taj način građani mogli birati u kojoj će se ustanovi liječiti", poručila je ministrica Ademaj.\nDodala je i da je pokrenuta reforma zdravstva, ali da i taj proces sigurno neće biti okončan za bar još tri naredne godine.\nIako je zadovoljan radom policije i policijskih službenika, te usvajanjem zakona koji tretriraju ovu oblast, ministar Mulabdić je naglasio kako je potrebna uspostava funkcionalnije koordinacije postojećih policijskih institucija.\n"Kanton Sarajevo je prvi koji je donio Zakon o državnoj službi i odlučio promijeniti Ustav, što je uslov za donošenje Zakona o lokalnoj samoupravi koji će se uskoro naći u proceduri donošenja", najavio je ministar Nenadić.\nPo njegovim riječima, za pravosuđe se izdvaja 35 miliona KM i to za rad i funkcioniranje Općinskog i Kantonalnog suda te drugih kantonalnih pravosudnih institucija.\n"Najveći problem je što se Općinski sud bavi komunalnim predmetima, gdje se za neplaćen račun od 2 KM formira predmet koji košta 90 KM. Na Kantonalnom sudu postoje velika kašnjenja u građanskom odjeljenu, gdje se danas rade predmeti iz 2014. godine", naveo je neke od evidentnih nedostataka u radu sudova ministar Nenadić.\nZajednički zaključak današnjeg sastanka je da je ključna reforma nadležnosti na svim bosanskohercegovačkim nivoima vlasti, a koje je kompleksno, političko, pravno i administrativno pitanje.


Press Online :: Muzeji :: Besplatan ulaz u Istorijski muzej povodom Dana žena\nBesplatan ulaz u Istorijski muzej povodom Dana žena\nIstorijski muzej Srbije i ove godine pridružuje obeležavanju Međunarodnog dana žena i poziva sve dame da sa svojim voljenima 8. marta besplatno posete aktuelnu izložbu „Srbija 1915-1916”, saopštili su iz Muzeja.\nMultimedijalna interaktivna izložba „Srbija 1915-1916”, autora dr Dušice Bojić i muzejskog savetnika Nebojše Damnjanovića, nastoji da, kroz do sada neizlaganu arhivsku građu, artefakte i fotografije što potpunije prikaže stradanje i značaj ovog perioda srpske istorije. Izložba prikazuje događanja tokom 1915. i 1916. godine, kada se Srbija, nakon velikih pobeda na Ceru, Drini i Kolubari 1914. godine i proklamovanja ratnog cilja zasnovanog na ideji oslobođenja i ujedinjenja celog srpskog naroda i srodnih južnoslovenskih naroda, suočila sa velikom epidemijom tifusa, diplomatskim pritiscima saveznika da se odrekne ratnog cilja, a potom, od početka oktobra 1915. godine, i novim udarom brojno i tehnički nadmoćnijeg neprijatelja.\nInteraktivne instalacije koje su deo postavke na savremen način približavaju stradanje i herojstvo srpske vojske i naroda u odbrani od Centralnih sila. Dizajn postavke je osmislio Rastko Šurdić, dok je dizajn interaktivnih instalacija na izložbi „Srbija 1915-1916” kreirao tim „Live View Studio”, koji je dizajnirao instalacije i na prethodnim projektima Istorijskog muzeja Srbije (izložbe „Srbija 1914” i „Pupin od fizičke ka duhovnoj stvarnosti”, kao i nova postavka u Srpskoj kući na Krfu).\nIzložba „Srbija 1915-1916” je otvorena do novembra 2017. Zainteresovani posetioci će u sredu 8. marta od 17 časova biti u prilici i da prisustvuju stručnom vođenju koautora izložbe muzejskog savetnika Nebojše Damnjanovića. Radno vreme Istorijskog muzeja Srbije je od 12 do 20 časova svakog dana, osim ponedeljka.


ULAGANJA U BANJE DONOSE PROCVAT NAJLEPŠIH REGIONA SRBIJE – SVET ODUŠEVLJEN PRIRODNIM BOGATSTVIMA SRBIJE\nBanje i klimatska mesta Srbije predstavljaju jedno od najvećih bogatstava turističke ponude Srbije, sa izrazitim potencijalom za dalja ulaganja u smeštajne, hotelske, medicinske i rekreativne kapacitete. Investicije u neke od čak 28 banja i 19 klimatskih oblasti omogućiće prvenstveno razvoj ovih sredina i privlačenje inostranih turista, prezentujući im autentične lepote i prirodna bogatstva naše zemlje i neponovljive i dinamične sadržaje koje odlikuju banje Srbije, zaključeno je na III investicionoj konferenciji Srbije „Spa&Wellness Real Estate“održanoj na Paviljonu Srbije na Svetskoj izložbi Expo 2020 Dubai.\nIII investicionu konferenciju Srbije na svetskoj manifestaciji Expo 2020 u Dubaiju otvorio je Nikola Janković, direktor Sektora za međunarodnu saradnju u Razvojnoj agenciji Srbije (RAS) i istakao da je Expo odlična platforma da se široka grupa potencijalnih investitora upozna sa potencijalima sektora banjskog turizma.\n„Nakon ostvarenih značajnih rezultata u privlačenju stranih direktnih investicija u proizvodnom sektoru, zapošljavanja velikog broja ljudi i postepenog podizanja životnog standarda fokus države se sada pomera i na podršku razvoju banjskog turizma. Inostranim turistima su sve više interesantne autentične lokacije, prirodna bogatstva i mesta koja nude zdrav i aktivan odmor, što nam daje prostor da pospešimo ponudu naših banja i klimatskih mesta i podstaknemo njihovu popularnost među stranih gostima“, istakao je Janković.\nMeđu prezentovanim mogućnostima za ulaganje predstavljene su i Ovčar banja, Slatinska i Atomska banja, koje se nalaze na teritoriji grada Čačka i Ovčarsko-kablarske klisure (OKK). Direktor Turističke organizacije grada Čačka Vojin Jakovljević rekao je da je ovaj kraj još uvek u potpunosti neiskorišćen potencijal u turističkom i banjskom smislu, s obzirom na jedinstvenost lokacije i netaknute prirode koja ga krasi.\n„Kao što je poznato revitalizacija Ovčarsko-kablarske klisure predstavlja projekat od Nacionalnog značaja i podrazumeva preko 20 podprojekata koji upotpunjuju sistemsku obnovu OKK, sa fokusom na ekologiji i turizmu. Ulaganja u infrastrukturu i revitalizaciju ovog kraja će se nastaviti, a sve u cilju privlačenja investicija u zdravstveni i ugostiteljski sektor“, naglasio je Jakovljević na konferenciji.\nExpo 2020 Serbia\nMarko Čkonjević, brend menadžer Nacionalne platforme Srbija stvara kaže da su ponosni ukoliko su svojim radom, komunikacijski i vizuelno, uspeli da ovde približe investitorima dragulj Srbije kao što je Ovčar banja.\n„Angažovanje platforme Srbija stvara na projektima čačanskih banja je samo logičan nastavak nakon rada sa Turističkom organizacijom Srbije na kreairanju novog turistočk brenda Srbije, gde je inspiracija za novi brend Srbije kao turisičke destinacije pronađena u dinamičnom doživljaju koji Srbija nudi na raskrsnici modernog i tradicionalnog, urbano i prirodno. Upravo je Ovčar Banja jedna od destinacija koja personifikuje taj dinamični doživljaj koji turisti mogu da razumeju, osete i dele dalje“, zaključio je Čkonjević.\nRAS je prezentovala investitorima banje širom Srbije i razloge zbog kojih ulagači treba da kreiraju svoje nove uspešne priče upravo implementirajući projekte u Srbiji. Nemanja Jevtović, investicioni savetnik RAS, objašnjava da investitori već neko vreme prepoznaju potencijal naših banja. „Samo u protekle 3 godine u banjama i klimastskim mestima niklo je preko 13 modernih hotela čija inicijalna ukupna vrednost okvirno prevazilazi 200 miliona evra“, objašnjava Jevtović.\nUpravo su projekti kompanija A Hoteli i Marriott International & Millennium Resorts - Alpha Hotel Management predstavljeni investicionoj konferenciji „Spa&Wellness Real Estate“ kao neke od uspešnih priča u ovom sektoru. Milena Aleksić, predstavnica A-hotela kaže da je zadovoljstvo predstaviti prvi srpski lanac hotela visoke kategorije pred međunarodnom publikom.\nVranjska Banja Resort najveći je projekat na Balkanu kompanije Marriott International i najveća investicija u turizam kompanije Millennium Resorts i kao takav prezentovan je na ovoj investicionoj konferenciji. Kako kaže Nikola Avram, direktor Alpha Hotel Management „kroz par godina Vranjska Banja će imati prve goste i ponuditi hotelske kapacitete na vrhunskom nivou koji će moći da odgovore potrebama kako domaćih, tako i inostranih turista“.\nSledeći investicioni događaj Srbije na Expo 2020 Dubai biće specijalan biznis događaj - Serbia Cuntry Business Briefing, u okviru Nacionalnog dana i obeležavanja Dana državnosti, 15. februara. Tema će, prevashodno, biti hrana, poljoprivreda i savremene tehnologije.


Porodica Anđelković - Help Serbian Children\n18. Aprila 2020, upoznali smo petočlanu porodicu Anđelković iz Beograda. Marko i Ana imaju trojke Lenku, Lolu i Lanu(2.5) koje su dobili nakon višegodišnje borbe i vantelesne oplodnje. Do pre par meseci su živeli normalno i ove male devojčice nisu oskudevale ni za šta, ali se situacija naglo pogoršala.\nMarko je ostao bez posla, i sada preživljavaju od Anine delimične plate, jer je ona na porodiljskom. Od ove cifre se odbija još 12.000rsd svakog meseca, u ime kredita koji su podigli za vantelesnu oplodnju.\nOvoj porodici je svaki dan borba, i sada su oni, koji su godina pomagali drugim siromašnim porodicama, došli do toga da nedeljama nemaju novca da kupe bebama pelene, i zavise od dobronamernog komšije koji im pomaže da se prehrane.\nDa dokaže da od lošeg uvek ima goreg, porodica nije mogla da plati kiriju i sada im preti izbacivanje iz stana.\nNa žalost, priča ove porodice još jednom potvrđuje da nikada nismo bezbedni koliko mislimo, i da se svakom od nas može desiti da mu se omakne tlo pod nogama i nađe se u situaciji gde ne zna kako će se prehraniti.\nPomozimo ovoj divnoj porodici i ovim divnim devojčicama da ne strahuju šta će biti sutra.


Zanimljivosti dana : Bivši američki oficiri tvrde vanzemaljci su nam isključivali nuklearno oružje!\nBivši američki oficiri tvrde vanzemaljci su nam isključivali nuklearno oružje!\nObjavljeno 20 novembar 2019 | Autor Zanimljivosti dana\nOd 2008. godine, grupa bivših američkih oficira objavljuje izveštaje o NLO-ima koji su navodno pokazuju veliko interesovanje "vanzemaljaca" za nuklearno oružje tj nuklearne baze.Vanzemaljci isključuju naše nuklearno oružje ... kako bi demonstrirali koliko su nadmoćni, tvrdi jedan od aktivista bivših oficira američkog Vazduhoplovstva koji je želeo da okonča "vladin embargo istine" prenosi Daily star.\nBivši američi oficiri traže da se američka vlada primora na obeledanjivanje "istine" o vanzemaljcima.\nBaset tvrdi da je nekoliko svedoka primetilo neidentifikovane vazdušne objekte, manipulišući našim nuklearnim oružjem koje s lakoćom čak i "isključuju"\n"Više puta su isključili naše nuklearno oružje. Da li to znači da su loši? Svedoci događaja, a ima ih mnogo, uglavnom veruju da to nije pretnja, već poruka."\n"To nije bila pretnja, već poruka da su te stvari beskorisne. Kao da su hteli da poruče: ’‘Sve je to beskorisno, vidite da možemo da ga isključimo kad hoćemo. Zašto se jednostavno toga ne rešite", smatra Baset.\nBivši poručnik američkog vazduhoplovstva Bob Džejkobs jedan je od grupe bivših oficira, koji se pojavio 2008. godine na CNN televiziji u emisiji "Lari King live", kako bi izneo tvrdnju da su NLO aktivirali raketne sisteme u pet vazduhoplovnih baza u pet različitih država, ali da je vlada Sjedinjenih Država navodno prikrila te informacije.\nBob Salas, bivši kapetan američkih vazduhoplovnih snaga i Bob Džemison, bivši oficir, izneli su senzacionalnu tvrdnju da je tokom raketne probe 1967. godine "snop svetlosti onesposobio bojeve glave". Zbog incidenta zavedenog pod oznakom "Malmstrom AFB NLO" rakete usred Montane privremeno su bile neupotrebljive.\n"Vazduhoplovne snage su to istraživale potajno, verujem do 1972. Mislim da taj snop nema ovozemaljsko poreklo. Mogao je da šalje signale svakoj od naših raketa posebno. Oprema za vođenje i kontrolu bila je potpuno onesposobljena “, rekao je Salas.\nStefan Baset ranije je za Daily Star rekao da je američka vlada primorala NASA da isključi direktan prenos sa Međunarodne svemirske stranice kad god se pojavi NLO.!\nBaset, koji je dugo vodio kampanju da vlada prekine svoj navodni embargo na istinu o vanzemaljskom životu, tvrdi da su svemirskoj agenciji vezane ruke kada je u pitanju objavljivanje "istine" o NLO.\nNaučnici pronašli mineral koji do sada nije viđen u prirodi!\nMeteorit čije je ime Wedderburn pronađen je 1951. godine uz put…\nJoš jedan video snimak morske sirene ili ne? Ali krenimo prvo…\nPilula od koje bismo mogli živeti 120 godina!\nRuski naučnici otkrili su antioksidans koji odlaže proces starenja, a…\nBritanka Betan Simpson (26) bila je dvadeset nedelja trudna kada je…


Wifo očekuje da potrošnja bude manja za 8 milijardi | Novosti.RS\nponedeljak, 30. 03. 2020. u 23:59\nAustrijski ekonomski institut "Wifo" smatra da će na osnovu mera ograničenja slobode kretanja i privremenog obustavljanja rada trgovina značajno smanjiti privatnu potrošnju u Austriji.\nUsled krize zbog korona virusa potrošnja domaćinstava spašće za 5,5 milijardi evra, a kod stranih gostiju za 2,9 milijardi evra, proračun je ekonomiste Jirgena Birbaumer-Polija.\nNjegova procena pretpostavlja scenario šestonedeljnog zatvaranja radnji, odnosno do kraja aprila, kao i delimičnog otvaranja radnji u maju, odnosno delimičnog povratka u "normalu" od juna.\n"Tačna ekonomska procena mera trenutno je samo teško moguća", objasnio je on, dodajući da je činjenica da je potrošnja veh u aktuelnom scenariju dostigla obim koja je najveći šok privredi u poslednjih par decenija.\nU prošloj godini je nominalna privatna potrošnja u Austriji iznosila oko 206 milijardi evra, što je nešto više od polovine BDP-a.


Dodik: Predložićemo vraćanje grba i himne »Bože pravde«\nLavica ubila lava u zoološkom vrtu\nPenzioner zvao hitnu pomoć 149 puta, osuđen na 20 meseci\nVenčali se „Planina“ i „Kamičak“ (foto)\nŽelite na Mars? Samo pazite, poželećete i da se vratite\nPucnjava na Novom Beogradu: Ranjen navijač Partizana\nBeta 1. decembra 2015. 19:40\nPredsednik Republike Srpske i lider vladajućeg Saveza nezavisnih socijaldemokrata (SNSD) Milorad Dodik izjavio je da će njegova stranka predložiti entitetskom parlamentu da se vrate grb i himna „Bože pravde“, kao i da se ukinu sve ostale odluke koje je Ustavni sud BiH doneo na štetu RS.\nDodik je posle sednice Predsedništva BiH najavio da će parlamentu BiH u roku od sedam dana biti upućen nacrt zakona o Ustavnom sudu BiH, koji bi trebalo da bude usvojen u roku od četiri meseca.\nAko stranke iz Federacije BiH odbiju usvajanje tog zakona, dodao je on, stranke iz RS će, kao što su najavile, raspisati referendum o Danu Republike.\nDodik je ocenio da je odluka Ustavnog suda BiH, kojom se 9. januar kao Dan republike proglašava neustavnim, dodatno zakomplikovala političku situaciju u BiH.\nOn je nazvao „ciničnim“ predlog bošnjačkog člana Predsjedništva BiH Bakira Izetbegovića o promeni datuma obeležavanja Dana republike.\n„Izetbegovićev predlog je politički motivisan, jer locira datum obeležavanja dana RS posle rata. On govori da je Republika Srpska i srpski narod, odnosno sve što je bilo pre rata nelegalno i nelegitimno, isključujući činjenicu da je RS konstituisana pre oružanih sukoba u BiH (9. januara 1992.)“, rekao je Dodik.\nIzetbegović je rekao da nije protiv Dana RS, navodeći da bi to mogao da bude 21. novembar, dan kada je RS priznata u Dejtonu.\nDodik je dalje rekao da će SNSD predložiti da bude eliminisana krivična odgovornost za nesprovođenje odluka Ustavnog suda BiH.\n„To govori da je sve bilo politički motivisano da bi bilo obezbedjeno vanustavno donošenje odluka u ovoj instituciji“, istakao je on i dodao da takva praksa mora da bude prekinuta.\nPredsednik RS je upozorio da je donošenje zakona o Ustavnom sudu BiH uslov da srpski predstavnici nastave rad u zajedničkim institucijama BiH.\nPo njegovim rečima, srpski i hrvatski predstavnici podržavaju donošenje zakona o Ustavnom sudu BiH, dok će se videti „na koji način Bošnjaci mogu sprečiti nešto što druga dva konstitutivna naroda smatraju da je potrebno doneti“.\n„Ukoliko budemo išli tim smerom, ulazimo u blokadu BiH, a onda joj ni raspad nije daleko“, ocenio je Dodik.\nOn smatra da bi se BiH „davno raspala“ da nije bilo stranog faktora u BiH, te da očekuje raspad BiH, ali na „miran i demokratski način, kako su to uradili Česi i Slovaci, svesni potrebe da posle toga treba da postoji saradnja, a ne da BiH bude zamorče stranih sudija, stranih ambasadora i visokih predstavnika“.\nBilbord „Pokolenja dela sude 1918-2018“; Opština: Nije naš\nPalmer: Glasovi za ustavne promene istorijski preokret za Makedoniju\nMinistar prosvete i kulture RS razrešen dužnosti\nGrad Samobor osudio prikazivanje „Mita o Jasenovcu“\nPalmer: Podrška Prespanskom sporazumu istorijska prekretnica\nMoskva: Procedura u makedonskom parlamentu uz ucene, pretnje, kupovinu i uticaj SAD\nAlbanija: Uhapšeno 27 osoba u racijam zbog droge\nCIK objavio rezultate izbora u BiH, tri dana rok za primedbe\nBugarska: Zaplenjeno 11,5 miliona evra lažnih novčanica\nDimitrov i Palmer o evroatlantskim perspektivama Makedonije\nMoskva: Procedura u makedonskom parlamentu uz ucene, pretnje, kupovinu…\nSanader ponovo proglašen krivim za ratno profiterstvo\nZatvorenici u Spužu zapalili ćeliju u protestu\nBilbord „Pokolenja dela sude 1918-2018“;…\nPalmer: Glasovi za ustavne promene istorijski preokret za…\nGrad Samobor osudio prikazivanje „Mita o…\nMoskva: Procedura u makedonskom parlamentu uz ucene,…\nVMRODPMNE: Osmorica da vrate mandate, čestitke krimi…\nAvenatijeva bivša advokatska firma mora da se iseli


Broj zahtjeva za smještaj u sigurnim kućama u BiH tokom pandemije se skoro udvostručio - Ilidza.ba I\nHome/Bosna i Hercegovina/Broj zahtjeva za smještaj u sigurnim kućama u BiH tokom pandemije se skoro udvostručio\nUstanovljeno je da je došlo do porasta broja slučajeva nasilja u porodici, rekao je u intervjuu za Fenu ministar za ljudska prava i izbjeglice BiH Miloš Lučić.\nOdgovarajući na pitanje kako pandemija utječe na stanje ljudskih prava u BiH, posebno kada je u pitanju porodično nasilje, Lučić kaže da u vanrednim okolnostima dolazi do povećavanja broja slučajeva nasilja i sve težih posljedica jer su žrtve pod posebnim pritiskom i izazovom, a prisutna je sve veća neizvjesnost u pogledu budućnosti, posebno u vezi egzistencijalnih pitanja i ekonomske stabilnosti.\n“Podaci nevladinih organizacija koje vode sigurne kuće, potvrđuju da je period pandemije uzrokovao porast nasilja nad ženama. Prema podacima sa kojima raspolažemo iz nevladinog sektora, u odnosu na 2019. godinu, broj poziva na SOS linije, kao i broj zahtjeva za smještaj u sigurnim kućama se skoro udvostručio”, rekao je.\n“U okviru donatorskih programa podržali smo nevladine organizacije koje vode sigurne kuće kako bi se podržale njihove aktivnosti i prevazišli problemi uzrokovani pandemijom COVID-19. U tom smislu, realizovana su dva grant programa u ukupnom iznosu od 260.000 KM za osam sigurnih kuća za smještaj žena žrtava nasilja. Osim navedenog, Ministarstvo je svim nadležnim tijelima BiH, entiteta i Brčko distrikta dostavilo relevantne rezolucije i konvencije UN-a i Vijeća Evrope koje se tiču zaštite ljudskih tokom u slučaju pandemije ili neke druge nepogode ili katastrofe”, rekao je Lučić.\nMiloš Lučić (Foto: I. Š./Klix.ba)\n“Često žrtve ne prepoznaju seksualno uznemiravanje i nisu sigurne kome se obratiti u slučaju seksualnog uznemiravanja, tako da rasprostranjenost ovog problema velikim dijelom ostaje nepoznata. Kao pomoć potencijalnim akterima u postupku efikasne prevencije i zaštite od uznemiravanja na osnovu spola i seksualnog uznemiravanja, Agencija je izradila Vodič za poduzimanje efikasnih mjera za sprečavanje uznemiravanja na osnovu spola i seksualnog uznemiravanja na radnom mjestu u institucijama BIH. Vodič je usvojilo Vijeće ministara BiH, a do sada je 45 institucija BiH donijelo odluke o nultoj toleranciji za seksualno uznemiravanje i imenovalo savjetnike za prevenciju. U saradnji sa Agencijom za državnu službu BiH, organizovana je obuka za 30 imenovanih savjetnika u decembru 2020. godine”, naveo je.\nPodsjetio je da Istanbulska konvencija, koju je BiH ratifikovala 2013. godine, predviđa otvaranje lako dostupnih kriznih centara za žrtve silovanja ili seksualnog nasilja radi osiguravanja medicinskih i forenzičkih pregleda, podrške za doživljenu traumu i savjetovanje žrtava. U tom smislu, u okviru projekta “Jačanje kapaciteta institucija za rješavanje rodno zasnovanog nasilja u BiH”, koji finansira USAID, Agencija provodi pilot projekat uspostavljanja Kriznih centara za žrtve silovanja i seksualnog nasilja i trenutno pregovara sa zdravstvenim ustanovama kako bi se krizni centri otvorili u toku 2021. godine\n“Kako bi doprinijeli podizanju svijesti o problemu seksualnog nasilja i uznemiravanja, planiramo regionalni sastanak na ovu temu, krajem februara 2021. Preporuke sa ovog regionalnog sastanka, biće predstavljene na konferenciji povodom Međunarodnog dana žena, koja će okupiti predstavnike zakonodavne i izvršne vlasti, ambasada, međunarodnih organizacija i civilnog društva”, kazao je Lučić.\nUpitan šta njegovo ministarstvo čini na ublažavanju posljedica migrantske krize, naveo je kako je po zaključku Vijeća ministara Bosne i Hercegovine iz decembra 2020. godine, Ministarstvo za ljudska prava i izbjeglice zaduženo za osiguravanje humanitarnih potreba migranata, a to se prvenstveno odnosi na osiguravanje ishrane i sredstava za higijenu.\nS obzirom na to da Ministarstvo vrši nadzor nad provođenjem Zakona o Društvu crvenog krsta/križa BiH, te da je nadležna institucija samom Društvu crvenog krsta/križa BiH, Ministarstvo je još u prošloj godini potpisalo Memorandum o saradnji sa predstavnicima ove organizacije. Putem Društva, a za čiji rad i funkcionisanje Ministarstvo na godišnjem nivou obezbjeđuje grant sredstva u iznosu od 150.000 KM, nabavlja se i distribura hrana, higijenske potrepštine, kreveti, posteljine, pokrivači i slično unutar migrantskih centara u Unsko-sanskom kantonu, Sarajevskom, te Hercegovačko-neretvanskom kantonu.\n“Nadalje, Ministarstvo je uključeno u sve aktivnosti koje vodi Ministarstvo sigurnosti po pitanju migranata, kako bi se ovo pitanje rješavalo na što kvalitetniji način, te koordiniran način svih nadležnih institucija. S tim ciljem, organizovao sam sastanak s ministrom sigurnosti i ministricom civilnih poslova kako bi se uskladile sve aktivnosti različitih institucija i pružila adekvatna briga za migrante koji borave na prostoru BiH, te kako bi se iznašla adekvatna rješenja za njihovo upućivanje u zemlje njihovog porijekla. Također, razgovorao sam i sa specijalnim predstavnikom za migracije i izbjeglice pri Vijeću Evrope, ambasadorom Drahoslavom Štefanekom na ovu temu, a zajedno smo posjetili i migrantski kamp u Hadžićima gdje smo se uvjerili u kakvim uslovima žive migranti. U ovom kampu boravi blizu 800 osoba, uglavnom žena i djece i uslovi su zadovoljavajući. Osigurana im je zdravstvena zaštita, sigurne kuće, a organizovane su i razne radionice za korisnike”, rekao je Lučić.\nNa kraju je upitan za svoj status u Vijeću ministara BiH nakon što je uzdrmana koalicija između DNS-a, stranke koja ga je kandidirala, i SNSD-a. Lučić kaže da kao ministar za ljudska prava i izbjeglice u Vijeću ministara obavlja svoj posao profesionalno i savjesno i da apsolutno nema nikakvog pritiska.


Crnjanski: Politika nije ekskluzivno pravo za političare | Autonomija\n"Time dižete ruke od svog života, od samog sebe"\n„Time dižete ruke od svog života, od samog sebe. Mi pokušavamo da vratimo priču na pravi kolosek i da o demokratiji pričamo na drugačiji način“, kaže ona.\n„Treba da kontrolišemo te koje smo izabrali, da vodimo računa kako se troši novac u budžetu…“, rekla je ona.\n„Politika nije ekskluzivno pravo za političare, već je politika proces donošenja odluka u kojem svi treba da učestvujemo. Na državi je da obezbedi mehanizme učešća građana, po tome se između ostalog meri demokratičnost“, ocenjuje ona.


Iako kvalifikacije nisu gotove: Srbija već slavi plasman na rukometno Evropsko prvenstvo – Sport Centar Iako kvalifikacije nisu gotove: Srbija već slavi plasman na rukometno Evropsko prvenstvo – Sport Centar\nIako kvalifikacije nisu gotove, Srbija već sada slavi plasman na rukometno Evropsko prvenstvo i to iz razloga što se Belgija povukla.\nEvropska rukometna federacija objavila je da se reprezentacija Belgije povukla iz kvalifikacija za Evropsko prvenstvo 2022. godine u Mađarskoj i Slovačkoj.\nBelgijanci su prije nekoliko dana obavijestila Evropsku rukomentu federaciju da zbog korona virusa neće nastupati u kvalifikacijama i da odustaju od takmičenja, tako da se samo čekala potvrda EHF-a.\nSrbiji je preostalo samo da odigra utakmicu protiv Grčke u kvalifikacijama. Prethodno su pobijedili Grke i Francuze, te odigrali neriješeno sa Trikolorima. Zbog toga Francuska ih ne može prestići, jer imaju bolji međusobni skor.\nrukometna reprezentacija srbijerukometno evropsko prvenstvo


Dobra saradnja sa Republikom Češkom je veoma važna za Belu Crkvu\n- Mi se ovde zaista osećamo kao kod kuće. ČRA je pružala pomoć u poslednjih nekoliko godina na teritoriji cele Srbije. Danas smo razgovarali o uspešnosti projekata koji su realizovani u opštini Bela Crkva i nastavku saradnje. Bez obzira što Srbija više nije prioritetna za Češku Republiku što se tiče razvoja, zbog pretpristupnih pregovora sa EU, mi i dalje ostajemo u Srbiji i tražimo načine da pomognemo srpskim institucijama u njihovom putu ka EU i firmama koje bi ovde želele da rade. Vidimo velike mogućnosti ovde za stvaranje novih partnerstava pre svega u privrednom sektoru i to je veoma važno jer saradnja ne donosi samo novu tehnologiju, već i otvara nova radna mesta. Optimista sam, rekao je Pavel Frelich direktor Češke razvojne agencije.\n- Veoma često posećujem Belu Crkvu, i moram da kažem da odnosi koje imamo sa ovom opštinom su na najboljem nivou. Svi projekti koje smo realizovali sa ČRA su dobro završeni i mislim da su korisni za sve stanovnike. Već neko vreme je otvorena mogućnost ekonomske saradnje. Pojačavamo aktivnosti da bismo više čeških firmi obavestili da postoji mogućnost das a subvencijom ČRA pokrenu biznis u Srbiji i tako povećamo zaposlenost i životni standard. Nadam se da će u narednim godinama biti čeških privrednika ovde u Beloj Crkvi, istakao je Jirži Kral ekonomski savetnik pri Ambasadi Češke Republike.\n- Pokazaćemo gostima sve što je realizovano u saradnji sa Češkom Republikom. Pozvali smo ih da se uključe i pomognu nam u privlačenju novih investitora i dobili pozitivan odgovor. Objasnili smo koje su prednosti investiranja u Srbiji, koliko Vlada Srbije pomaže investitorima i obezbeđuje dobre uslove. Verujem da će naši gosti to preneti češkim privrednicima i da će i nama omogućiti da prezentujemo ono što Srbija i Bela Crkva nude. Poznato je da kapital nema granica, prednosti koje Vlada Srbije nudi su nesumnjivo najveće u ovom delu Evrope, verujem da će češki privrednici pronaći interes i videti svoju budućnost u Beloj Crkvi zajedno sa svima nama, rekao je Marjan Aleksić predsednik SO Bela Crkva.\n- Dogovoren je nastavak saradnje u narednom periodu, u skladu sa trenutnom situacijom u vezi uslova pod kojima saradnja može da se nastavi, jer je Srbija u pretpristupnim pregovorima sa EU. Saradnja će biti nastavljena na poljima na kojima je to moguće. Osim toga, postoje izvori finansiranja za B2B programe preko kojih ČRA može da podrži češke investitore u Srbiji, kao i program podrške projektima partnerskih opština iz Češke Republike i Srbije. Realizacija pojedinih projekata kao što je izgradnja kanalizacione mreže u Češkom Selu počeće ove godine, a naredne godine očekujemo pomoć Češke razvojne agencije pri izradi projektno – tehničke dokumentacije za izgradnju prečistača za otpadne vode u naseljenom mestu Bela Crkva i još nekoliko projekata u oblasti vodosnabdevanja, rekao je Darko Bogpsavljević predsednik opštine Bela Crkva.


Da li je Bocvana drevni dom homosapiensa? - Život - Dnevni list Danas\nPočetna » Život » Da li je Bocvana drevni dom homosapiensa?\nDa li je Bocvana drevni dom homosapiensa?\nPoznato je da se homosapiens pojavio u Africi pre više od 200.000 godina.\n0Piše: Đorđe Petrović 05. decembra 2019. 07.30\nFoto: EPA/ HALDEN KROG\nMeđutim, grupa naučnika smatra da je uspela da utvrdi i samo mesto na kojem se to dogodilo – drevni dom naših predaka. U pitanju je područje koje obuhvata veliki deo teritorije današnje Bocvane, južno od reke Zambezi, tvrdi se u studiji nedavno objavljenoj u naučnom časopisu „Nejčer“.\nOvi naučnici smatraju da je pre 200.000 godina ovo područje bilo prava oaza na inače suvom „Crnom kontinentu“.\n„To je zaista ogromna oblast, koja je verovatno bila veoma vlažna i veoma plodna“, navodi Vanesa Hejs, genetičarka sa Garvan instituta za medicinska istraživanja u Sidneju i vodeća autorka ove studije.\n„Ova oblast zapravo je ispunjavala sve uslove da bude odgovarajuće stanište za život homosapiensa i divljih životinja.“\nIpak, nakon što su na tom području ostali 70.000 godina, naši preci su bili prinuđeni da, usled klimatskih promena (pre svega u količini padavina), napuste svoj prvobitni dom i nastave dalje.\nOni su pre otprile 130.000 godina počeli da naseljavaju nove teritorije, koje su usled pomenutih promena sada postale plodne i pogodne za život.\nOve migracije utabale su put za one kasnije, kada će velika grupa homosapiensa napustiti Afriku i naseliti ogromna prostranstva Evroazije.\nCilj ove analize bio je da se mitohondrijalna DNK iskoristi kako bi se mapirala najstarija poznata majčinska linija u porodičnom stablu današnjih ljudi. Istraživački tim Hejsove ističe da i takozvana L0 linija ili grana i njene podgrane upućuju nazad na drevni „dom predaka“ koji se prostire od Namibije preko Bocvane pa sve do današnjeg Zimbabvea.\nMeđutim, ima i onih koji sumnjaju u rezultate ovog istraživanja. Jedan od njih je i Kris Stringer, naučnik koji proučava poreklo čoveka pri Muzeju prirodne istorije u Londonu i nije bio deo ove studije. On ističe da je evolucija homosapiensa veoma složen proces i da neke druge analize fosilnih dokaza ukazuju da savremeni ljudi potiču iz istočne Afrike.\n„Ne možete koristiti isključivo današnju distribuciju mitohondrijalne DNK kako biste rekonstruisali jedinstveno mesto porekla homosapiensa“, navodi Stringer. „Mislim da to prevazilazi dobijene podatke budući da pred sobom imate samo majušni deo genoma, tako da nam on ne može pružiti čitavu priču o našem poreklu.“\nStoga bi, smatra on, moglo da postoji više zavičaja – a ne samo jedan – koji još uvek nismo otkrili.\nBocvana, Centar za promociju nauke, Homosapijens


Tag / Neurolog / Vesti online\nNeurolog sa Stanforda: Ovu osobinu dele ekstremno uspešni ljudi\nRobert Sapolski, profesor neurologije na Stanford univerzitetu, navodi da većina ekstremno uspešnih ljudi ima jednu zajednučku osobinu - izuzetnu organizovanost.\nNeurolozi tvrde: Ovo je ključ za sreću\nGovoreći na konferenciji TEDx, neurolog Jak Panksep je istakao šta nas čini srećnima i kako doći do ovog stanja.\nNeurolog Kostić na čelu SANU\nNovi predsednik Srpske akademije nauka i umetnosti (SANU) je Vladimir Kostić (1953), poznati neurolog i aktuelni direktor Klinike za neurologiju Kliničkog centra Srbije.\nValjevska bolnica ima svetskog neurologa\nNeurolog: Šumaher će biti doživotni invalid\nNeprestano štuca već dve godine\nDenijel Klavin (38) otac je dvoje dece koji zbog štucavice spava odvojeno od supruge, jedva jede i nelagodno mu je da izlazi u javnost.\nŠminka - ključ uspeha\nFrancuski neurolog, doktor Arno Ober kaže da se u životu ljudi može mnogo toga promeniti uz pomoć prave šminke.\nNeurolog otkrio da je psihopata\nAmerički doktor neuroloških nauka Džejms Felon koji je proučavao mozak psihopata na kraju je otkrio da ima istu strukturu mozga kao i oni, piše danas francuski list Figaro.


Vučić i Mišel zajedno spremali ćevapčiće /foto/ - 19.05.2022, Sputnik Srbija\nVučić i Mišel zajedno spremali ćevapčiće /foto/\nPredsednik Srbije Aleksandar Vučić objavio je na svom Instagram nalogu fotografiju nakon sastanka sa predsednikom Evropskog saveta Šarlom Mišelom. 19.05.2022, Sputnik Srbija\n„Ćevapčiće smo spremali zajedno. Hvala Šarl Mišelu na poseti i na podršci evropskoj budućnosti Srbije“, napisao je predsednik uz fotografiju.Predsednik Evropskog saveta Šarl Mišel boravi u dvodnevnoj poseti Beogradu. On je sa Vučićem i premijerkom Anom Brnabić obišao Naučno-tehnološki park u Beogradu, a potom su predsednik Srbije i Mišel razgovarali o nizu pitanja.\nsrbija, srbija – politika, aleksandar vučić, šarl mišel, magazin\n22:20 19.05.2022 (Osveženo: 22:21 19.05.2022)\n© Tanjug / MILOS MILIVOJEVICŠarl Mišel i Aleksandar Vučić\nPredsednik Srbije Aleksandar Vučić objavio je na svom Instagram nalogu fotografiju nakon sastanka sa predsednikom Evropskog saveta Šarlom Mišelom.\n„Ćevapčiće smo spremali zajedno. Hvala Šarl Mišelu na poseti i na podršci evropskoj budućnosti Srbije“, napisao je predsednik uz fotografiju.\nPredsednik Evropskog saveta Šarl Mišel boravi u dvodnevnoj poseti Beogradu. On je sa Vučićem i premijerkom Anom Brnabić obišao Naučno-tehnološki park u Beogradu, a potom su predsednik Srbije i Mišel razgovarali o nizu pitanja.\nVučić: EU očekuje da se Srbija pridruži sankcijama protiv Rusije, preneo sam Mišelu naše stavove\n19 Maj, 17:56\n„Naučili smo da o nama govore loše“: Vučić se zahvalio predsedniku Evropskog saveta\n19 Maj, 16:50


Vesti online / Srpski informativni portal / Dojče vele: Čeka se misteriozni snimak\nDojče vele: Čeka se misteriozni snimak\nyoutube/ PRAVDA ZA DAVIDA\nDavid Dragičević (Foto: Arhiva)\nOtac pokojnog mladića stalno najavljuje da će objaviti snimke koji rešavaju misteriju, piše Dojče vele.\nUoči godišnjice smrti Davida Dragičevića, ogranak Transparensi internešnala u BiH podneo je prijavu protiv MUP-a Republike Srpske zbog nedostavljanja izveštaja policijskih službenika o upotrebi sile tokom protesta građana od 25. decembra prošle godine pa do nereda pet dana kasnije.\nTransparensi navodi da je izveštaj zatražen tokom okupljanja građana protiv policijske brutalnosti i u cilju podrške porodici ubijenog Davida Dragičevića.\n- Krajem prošle godine u javnost su dospeli brojni snimci iz kojih se vidi kako policijski službenici primenjuju silu prema građanima Banjaluke - navodi Transparensi u obrazloženju.\n“Ne postoji javni interes"\nProtesti krajem prošle godine su dobili na masovnosti nakon hapšenja Davora Dragičevića, oca ubijenog Davida. Policija je zatim blokirala glavni banjalučki trg, sprečavajući proteste na tom mestu. Međutim, iz policije stiže drugačiji odgovor.\nOna tvrdi da ne postoji javni interes, kako prenosi Transparensi, kojim se može opravdati uvid javnosti u policijske izveštaje o upotrebi sile, iako su o kritičnim događajima izveštavali brojni domaći i svetski mediji.\n- Policija je, pozivajući se na izuzetke iz Zakona o slobodi pristupa informacijama u vezi sa zaštitom ličnih podataka, odbila da dostavi traženi izveštaj - kaže Ivana Korajlić iz Transparensija BiH. Ona pak tvrdi da je informacija u ovom slučaju od javnog značaja i "mora da se dostavi".\nU ovoj organizaciji smatraju da je malo verovatno da će informacije biti dostavljene s obzirom na očiglednu praksu. Naime, nadležno tužilaštvo u Banjaluci ništa konkretno nije uradilo u poslednjih godinu dana da bi se slučaj Dragičević okončao i eventualno uhapsili odgovorni za ubistvo. Tužilaštvo je događaj okvalifikovalo kao ubistvo, istina najvećim delom zbog političkog pritiska, ali do danas nema nijedne informacije iz te pravosudne institucije.\nBranko Perić, dugogodišnji sudija Suda BiH i prvi predsednik Visokog sudskog i tužilačkog saveta, rekao je ranije za DW da se pravosuđe u BiH pretvorilo u “centre nekontrolisane moći“.\n- Slučaj Dragičević pokazuje u kakvom je stanju pravosuđe u BiH. Ljudi u pravosuđu rade na način da stvari sakriju i tako sistem propada. Problem su nekompetentni ljudi koji su došli na čelo institucija i uništavaju sve. To je refleksija opšteg stanja u zemlji - kazao je Perić i naveo da je sve u “zagrljaju politike“.\nČeka se snimak\nZa to vreme nekolicina građana i dalje se okuplja u Banjaluci svake večeri tražeći od nadležnih da okončaju ovaj slučaj i kazne odgovorne. Davor Daragičević navodno nije u BiH još od protesta 30. decembra, a nekoliko puta se javio putem društvenih mreža, najavljujući da će objaviti snimak Davidovog ubistva i da će tada “nastati pravi haos u BiH“.\nDoduše, Dragičević je snimak ubistva najavljivao i ranije, u više navrata, ali do sada taj snimak nije dospeo u javnost. Mnogi poteze oca pokojnog Davida i vođe protesta tumače kao očajničke, posebno otkad se sklonio iz Banjaluke.\nIstovremeno, MUP Republike Srpske pokrenuo je istragu kako bi se utvrdio identitet osobe koja je pre nekoliko dana u komentarima u onlajn izdanjima nekih medija tvrdila da postoji video-snimak ubistva Davida Dragičevića.\nOsoba pod pseudonimom "Boki" je napisala da će uskoro sve biti u javnosti: "Gledao sam lično snimak sa RF (Rajfajzen) banke koja je snimila kako je pretučen David Dragičević na parkingu Metalske škole", napisao je "Boki".\nPolicija je nakon ovog načinila službenu zabelešku u kojoj se navodi da je Davor Dragičević za 15.000 evra naručio montirani video-materijal u kojem policijski službenici dave Davida. To bi, piše u belešci policije, bio “montiran snimak odnosno fotomontaža, na kojem se vidi kako policijski službenici MUP RS dave pokojnog Davida Dragičevića“.\nU toj belešci koju su preneli mediji piše da je snimak trebalo da bude pušten na protestu još u oktobru, ali da navodni autori od kojih je poručena montaža nisu odradili posao.\nDavor Dragičević je demantovao da je nekome nudio novac za montažu i ponovio da će autentični snimak biti pušten u javnost.\nPorodica Dragičević inače pokušava da izvrši ekshumaciju posmrtnih ostataka Davida Dragičevića i da telo sahrani u Austriji. Iz grupe “Pravda za Davida“ uputili su i javni apel svima koji su u mogućnosti da uplate sredstva kako bi se platili troškovi ekshumacije, transporta i sahrane, čiji datum će biti, kako su naveli, naknadno objavljen. Nije naveden potreban iznos, ali je najavljeno da će sav eventualni višak novca biti usmeren u rad grupe “Pravda za Davida“.


Javno beležništvo Republike Srbije i Republike Francuske proširiće saradnju na oblast digitalizacije i dalje nastaviti razmenu iskustava, predviđeno je potpisanim Memorandumom o saradnji između Ministarstva pravde Republike Srbije, Javnobeležničke komore Srbije i Visokog saveta javnog beležništva Francuske.\nMemorandum, koji su potpisali pomoćnik ministra pravde Jelena Deretić, predsednik Javnobeležničke komore Srbije Srbislav Cvejić i predsednik Visokog saveta javnog beležništva Francuske Žan Fransoa Humbert, ima za cilj jačanje već postojeće saradnje između strana i njeno proširenje na oblast novih tehnologija.\nPotpisima na Memorandumu strane su se obavezale da će saradnju proširiti na oblasti digitalizacije arhiva, javnobeležničkih aktivnosti i javnobeležničkih isprava, kao i na uspostavljanje registra testamenata.\nU Memorandumu koji je svečano potpisan u Palati Srbija navodi se da su dugi odnosi prijateljstva između francuskog javnog beležništva i Republike Srbije omogućili ponovno uvođenje javnog beležništva u Srbiji, kao i da je nesporan zajednički interes da se promoviše saradnja u pravnoj, a naročito javnobeležničkoj oblasti.\nŽelja za nastavkom u razmeni iskustava i jačanje osnova za dalju saradnju u oblasti izvršenja uokvireni su potpisivanjem Pisma o namerama između Ministarstva pravde i Nacionalne komore izvršitelja Francuske.\nTim pismom, koje su potpisali pomoćnik ministra pravde Jelena Deretić i predsednik Nacionalne komore izvršitelja Francuske Patrik Sanino, predviđena je namera za daljom saradnjom i razmenom podataka na polju pravosudne saradnje, kao i u ostalim temama od zajedničkog interesa.\nIzvor: Vebsajt Ministarstvo pravde, 16.07.2019.


Rast tinejdžera | Visina nije mala stvar\nHome / Rast po uzrastu / Tinejdžeri\nRast pre i tokom puberteta (10-16 godina)\nPrelazak iz detinjstva u tinejdžerski uzrast može biti problematičan za celu porodicu! Pubertet je period brzog rasta ali i vreme kada se određeni problemi sa rastom mogu ispoljiti. Da li su niži od svojih vršnjaka u razredu, da li pre iznose odeću nego što je prerastu, da li ih zadirkuju zbog visine, da li za njih misle da su mnogo mlađi, da li su niži od Vas/Vaše druge dece u periodu kada su bili tog uzrasta? U ovom periodu oni mogu biti mnogo samostalniji, što znači da mogu bolje da razumeju ovu osetljivu temu.\nPrimera radi, procenjuje se da se 80% detetovog rasta odvija pre puberteta. Tokom puberteta, dešava se ubrzan period rasta koji se zove pubertetski rast i tada se konačno dostiže odrasla visina. Za devojčice, pubertet uglavnom počinje oko 11. godine, dok dečaci u pubertet ulaze oko 13. godine.\nIzračunajte rast deteta\nPogledajte naš kalkulator rasta koji je veoma jednostaan za upotrebu, i proverite da li Vaše dete raste kako bi trebalo. Važno je da pratite rast Vašeg deteta kako biste što ranije primetili da li postoji neki problem. Predlažemo da merite svoje dete na svakih 6 meseci, što je sada jednostavnije sa našim kalkulatorom.


''Grobari'' ne kriju, ''loženje'' na maksimumu, ko je najveće Partizanovo pojačanje ovog leta? (TVITOVI) (foto)\nIzvor: Sportske.net, 15.Sep.2019, 20:58\nBrojne reakcije navijača Partizana posle večerašnjeg trijumfa u finalu turnira u Klužu protiv Fenerbahčea.\nPartizan je dosta uradio ovog leta kada je u pitanju jačanje ekipe za novu sezonu, a to se već vidi po rezultatima ekipe Andree Trinkijerija u pripremnom periodu.\nCrno-beli su večeras osvojili i turnir u Klužu, gde su u finalu savladali evroligašku ekipu Fenerbahčea rezultatom 69:64.\nOno što navijačima Partizana daje dodatni razlog za optimizam jeste i to što se tek očekuje angažovanje još jednog, možda i najatraktivnijeg pojačanja, a prethodnih dana je izgledalo da bi to mogao da bude Endrju Gaudlok.\n011vodič.com: Partizan već u sjajnoj formi, savladan i Fenerbahče\nZagorac sipa iz svih pozicija, Partizan savladao Fener u Klužu\nIzvor: MozzartSport.com, 15.Sep.2019\nPartizan i dalje ne zna za poraz u pripremnom periodu. U finalu prijateljskog turnira u Klužu, crno-beli su uspeli da savladaju učesnika Fajnal fora prošlogišnjeg izdanja Evrolige, ekipu Fenerbahčea. U prilično tvrdoj utakmici, Andrea Trinkijeri uspeo je da nadmudri Željka Obradovića, 69:64....\nIzvor: Sportske.net, 16.Sep.2019, 10:16\nPočetak sezone u ABA ligi odavno nije imao ovakvu draž...Košarkaši Partizana sinoć su osvojili jak turnir u rumunskom Klužu, gde su u finalu bili bolji od evroligaške ekipe Fenerbahčea rezultatom 69:64...Prethodno su u polufinalu lako izašli na kraj i sa silno pojačanim Mornarom, a ono što...